Magnitude eskalarrak eta bektorialak\nFisika eta Kimika DBH3\nMateria eta haren itxura\nElementuak eta sistema periodikoa\nFormulazio eta nomenklatura ez-organikoa\nLotura kobalente koordinatua (datiboa)\nMolekulen arteko loturak\nBeste gai batzu\nGas idealen ekuazioa\nEzagutza gizakiak bere jakinguraren ondorioz lortu duen emaitza da eta Zientzia ezagutza zabal horren zati bat besterik ez da.\nZientzia (latinezko scientia, jakitea) naturari buruz bururatzen zaizkigun galdera guztientzako erantzunak bilatzen saiatzen da.\nUnibertsoan gertatzen diren fenomenoak, kausa naturaletatik abiatuz azaldu daitezke eta gizakia, inguruko guztiaren berri jakin nahiak bultzatuta, naturako fenomenoak azaltzen saiatu da betidanik.\nZientzia gure mundu fisikoa ulertzeko ahalegina da, mundu horretan gertazten diren fenomeno naturalak esplikatu nahia.\nEzagutzen dugun mundua nolakoa den adierazten eta azaltzen duten ezagutza objektiboen multzoa da.\nNaturari buruzko interpretazio objetiboak eta arrazoizkoak bilatu nahi ditu, ikerketa-metodo zehatz eta sistematiko batean oinarriturik: metodo zientifikoa. Behaketaren, esperimentazioaren eta arrazoiketaren bidez munduari buruz lortutako ezagutza multzoa da. Ezagutza horietatik legeak ondorioztatzen dira, eta lege horietatik abiatuta, egiazta daitezkeen teoriak sortzen dira.\nAquí está el mejor invento del hombre: La Ciencia... ¿Pero qué demonios es eso y por qué funciona tan bien?\nTEKNOPOLIS saioak hamabost urte hauetan eskainitako irudi guztietatik, esanguratsuenak hartu eta bideo honetan bildu ditu.\nGaur eguneko ezagutza zientifikoa hain denez zabala, ikasi eta landu ahal izateko, ezagutza horiek hainbat adarretan banatuta daude.\nINFORMAZIO GEHIAGO: Ramas de las Ciencias Naturales PROF. ALONSO GUERRERO\nFisika eta Kimika zientzia esperimentalak dira (zientzia fisikoak), esperimentazioa erabiltzen dutelako ikerketak egiteko.\nFisika materiaren berezko izaera aldatu gabe, materian gertatzen diren aldaketak aztertzen dituen zientzia da. Aldaketa horiei fenomeno fisiko esaten zaie. Zientzia guztien enborra da.\nFisikak materiaren barneko osagaiak (atomoak, partikula subatomikoa eta oinarrizko partikulak), egoera-aldaketak, indarrak, higidura, energia eta unibertsoa ditu aztergai.\nKimika substantzien propietateak, konposizioa eta aldaketak aztertzen eta interpretatzen dituen zientzia da. Aldaketa horiei fenomeno kimiko deritze.\nKimikak erreakzio kimikoak aztertzen ditu, substantzia berrien sorrera, organismo bizidunetan gertatzen diren prozesuak (biokimika), airearen kutsadura eta arazketa...\nZientzia hauek formula fisiko zein kimikoen erabileran oinarriturik dagoen zientzia-hizkuntza eta matematika-kalkulua erabiltzen dute. Eta gertaera bakoitzaren gainean, behin-behineko azalpenak proposatzen dituzte, hau da, geroago egin litezkeen behaketen ondorioz berraztertu daitezkeen azalpenak. Helburu teorikoa ez ezik, helburu praktikoa ere dute, haiei esker garapen teknologikoak gertatu bait dira.\nPertsona guztiek zientzari buruzko oinarrizko ezagutza batzuk eduki behar dituzte, egiazko ezagutza zientifikoak eta sasizientifikoak edo faltsuak bereizteko eta, ondorioz, erabakiak jakinaren gainean hartzeko.\nINFORMAZIO GEHIAGO: Ciencia y pseudociencia de k4rol1n4\nWEB + BIDEOA On Zientzia: Zientzia ederra da


A.S. | T.S.J. | EITB MEDIA\n70 urte edo gehiago dituzten eta covid-19aren aurkako txertoa duela sei hilabete jaso dutenek gripearen eta koronabirusaren aurkako txertoaren hirugarren dosia egun berean hartu ahalko dute. Nafarroan ere urriko bigarren hamabostaldian hasiko da txertaketa, data zehatzik jakinarazi ez badute ere.\n70 urtetik gorakoei egun berean eman ahalko zaizkie covid-19aren aurkako hirugarren txertoa eta gripearena\nTalde immunitatearen jaitsierak gripearen eragina areagotu lezake negu honetan\n80 urtetik gorakoei mezua bidaliko diete gripearen aurkako txertorako txanda eska dezaten\nGaur hasi da gripearen aurkako txertaketa kanpaina EAEn (aurreko astean hasi ziren egoitzetako erabiltzaileak txertatzen). Nafarroako Foru Erkidegoan ere urriaren bigarren hamabostaldian ekingo diote gripearen aurkako txertaketari, "hornidura arazorik egon ezean", Espainiako Osasun Ministerioak baieztatu duenez. Dena dela, ez dute oraindik data zehatzik aipatu.\nBai EAEn bai Nafarroan, txertoa jasotzen lehenak arrisku taldeko pertsonak izango dira; 65 urtetik gorakoak, patologiaren bat dutenak, haurdun dauden emakumeak eta osasun-langileak, gizarte-zerbitzuetakoak edo pertsona ahulak zaintzen dituztenak.\n70 urte edo gehiago dituztenek gripearen aurkako txertoaren ziztada covid-19aren kontrako txertoaren hirugarren dosiarekin batera jarri ahalko dute. Hori bai, horretarako bi baldintza bete behar dituzte: 70 urte edo gehiago izatea eta azken dosia jaso zuenetik gutxienez sei hilabete igaro izana.\nGotzone Sagardui Eusko Jaurlaritzako Osasun sailburuak iragan ostegunean aurkeztu zuen 2021eko udazken-neguko gripearen aurkako txertaketa kanpaina, Orain gripeak ez gaitzala banandu. Txertatu lelopean. Txertoa hartzeko hitzordua eskatzeko bi bide daude erabilgarri: Osakidetzaren webgunearen bidez edo osasun-zentrora deituta.\nGripearen aurkako txertaketa kanpainaren kartela\nArrisku taldekoak ez direnek eta txertoa hartu nahi dutenek ere horretarako aukera izango dute, baina azaroaren 15era arte itxaron beharko dute.\n"Euskal gizartea heldua eta arduratsua da", esan zuen Sagarduik, eta 2020ko kanpainan gripearen aurkako txertoa 2019koan baino % 34 gehiago jarri zituztela jakinarazi. Hori dela eta, sailburuak azpimarratu zuen gripeari aurre egiteko dugun babes neurri nagusia dela txertoa, eta, horregatik, txertoa hartzera deitu zituen herritarrak.\nGuztira 651.333 dosi erosi dituzte, eta berritasun gisa, Sagarduik azaldu zuen kanpaina honetan txertatuko den txertoa tetrabalentea izango dela, aldaera gehiagoren aurkako babesa eskaintzen duena.\nDena dela, sailburuak esan zuenez, txertoa ez da gripetik babesten laguntzen digun neurri bakarra, eta covid-19tik babesteko neurriak kontuan izaten jarraitu behar dela azpimarratu zuen: jende pilaketak saihestu, eskuak maiz garbitu, eremu itxiak aireztatu eta musukoa erabili.\n"Azken neurri hori azpimarratu nahi dut, eta hedabideei laguntza eskatu nahi dizuet", azaldu zuen. Hein handi batean musukoari esker, aurreko kanpainan iaz ia ez genuela griperik izan nabarmendu zuen. "Aurten ere berebiziko garrantzia du. Mesedez, erabili dezagun musukoa, batez ere eremu itxietan, eta bai ala bai gripe sintomak baditugu", esan zuen.\nCovid-19aren aurkako babes-neurrien ondorioz, gripearen zirkulazioa nabarmen jaitsi zen joan den neguan, eta horrek esan nahi du taldean hartutako immunitatea galdu dela eta gaixotasun horrekiko sentikortasun handiagoa dagoela.\nHala, datorren gripe-denboraldia urtarrilaren amaieran iritsiko da gailurrera, eta baliteke lehenago eta kasu gehiagorekin hastea, nahiz eta zaila den aurreikuspenak egitea, eta, horregatik, arrisku-taldeentzako gomendio nagusia txertoa jartzea da.\nAnbulatorioak albisteak 2021


Natalia Estemirova - Wikipedia, entziklopedia askea.\nKamyshlov (en) , 1958ko otsailaren 28a\nGazi-Yurt (en) , 2009ko uztailaren 15a (51 urte)\nChechen State University (en) : historical science (en)\nMoskuko Estatu Unibertsitatea : kazetaritza\nkazetaria, giza eskubideen aldeko ekintzailea, idazlea eta unibertsitateko irakaslea\nAnna Politkovskaya Award (2007)\nRobert Schuman Domina (2005)\nNatalia Khusainovna Estemirova (errusieraz: Наталья Хусаиновна Эстемирова; Kamyshlov, Sverdlovsk oblasta, 1958ko otsailaren 28a - Gazi-Yurt, Inguxetia, 2009ko uztailaren 15a), giza eskubideen alde borrokatu zen kazetari errusiarra izan zen. Hainbat sari jaso zituen, eta Txetxenian egindako tortura eta tratu txarrak hainbat aldiz salatu zituen.\nErrusia hegoaldeko Saratov probintzian jaio zen, aita errusiarra eta ama txetxeniarrak zituela. Grozniko unibertsitatean historia ikasketak egin ondoren, eskola irakasle lanetan aritu zen Groznin 1998 urtera arte.\nOrduan, giza eskubideen aldeko borroka hasi zuen, 1999an hasitako Txetxeniako bigarren gerran burututako tortura eta tratu txarren salaketengatik. 2004ean Suediako parlamentuak saria eman zion, eta 2005ean Europako parlamentuak emandako Robert Schumann domina jaso zuen. Giza eskubideen aldeko borrokan, Anna Politkovskaia kazetari errusiarrarekin lanean aritu zen.\n2009ko uztailaren 15ean, goizeko 8:30etan, Natalia bere etxetik ateratzera zihoala ezezagun talde batek bahitu eta kotxe batean sartu zuten. Hainbat lekukoren arabera, emakumea indarrez hartu eta behartuta sartu zuten kotxean. Egun berean, arratsaldeko 16:30etan buruan eta bularrean tiro bana zituela hilik aurkitu zuten Kavkaz errepide federaletik ehun metrora, Ingushetian dagoen Gazi-Yurt izeneko herrixkatik gertu.\n↑ Europako Alderdi Popularraren webguneko artikulua.\n(Errusieraz) Natalia Estemirovaren biografia errusieraz.\nMultimedia: Natalya Estemirova\nISNI: 0000 0000 8061 2904\nGiza eskubideen aldeko ekintzaileak\nOrriaren azken aldaketa: 2 martxoa 2021, 12:35.


312.000 euro, eskualdeko langabeak kontratatzeko - Noticias de Gipuzkoa\n312.000 euro, eskualdeko langabeak kontratatzeko\nUrola Kostako Udal Elkarteak egin du deialdia eta hilaren 31n amaituko da eskabideak aurkezteko epea\n–a.z. 06.01.2022 | 00:23\nZARAUTZ – Urola Kostako Udal Elkarteak 312.000,00 euro emango ditu dirulaguntzatan, eskualdeko langabeak kontratzeko. Hain zuzen, eskualdeko enpresei bideratutako dirulaguntza da, kontratazio gastuei aurre egin eta langabeen kontratazioa errazteko.\nCovid-19ak eragindako pandemiak "egoera ekonomikoa erabat aldatu eta aurrekaririk gabeko shock ekonomikoa eragin du". Egoera honetaz jabetuta, lehentasunezkotzat jo-tzen da "enplegua indartzeko neurriak ezartzea". Hala, deialdi honen helburua bikoitza da: alde batetik, enpresei laguntzea langileak kontratatzeko gastuei aurre egiten eta, beste alde bestetik, enplegu-politika aktiboak indartzea, langabeen kontratazioa errazteko.\nDeialdia Lanbide-Euskal Enplegu Zerbitzuak finantzatzen du eta Urola Kostako Udal Elkarteak kudeatuko du. Lehentasuna izango dute emakumeak kontrata-tzen dituzten eskabideek (Lanbide-Euskal Enplegu Zerbitzuko zuzendari nagusiaren 2021eko ekainaren 16ko ebazpenak onar-tzen duen deialdiak ezartzen duena betetzeko). Izan ere, 23 diru laguntza gordeko dira emakumeak kontratatzen dituzten eskabideen-tzat.\nZentzu honetan, diruz lagunduko diren kontratuek honako ezaugarriak izan behar dituzte: kontratuaren iraupena hiru edo sei hilabete, lanaldia %50 edo %100 eta epealdia ere bete beharko da apiriletik abendura arte, gutxienez.\nZenbatekoari dagokionez, 3.000 euro eta 9.000 euro artekoa lortu ahalko da, kontratuaren eta kontratatzen den pertsonaren ezaugarrien arabera.\nEskabideak Udal Elkartearen egoitza elektronikoaren bidez aurkeztuko dira, urtarrilaren 31a baino lehen. Ereduak eskuragarri daude dagoeneko Udal Elkarteko webgunean.


Elikadura osasungarria - Fito Spray\nEraginkorra weight loss asko biltzen ditu elementuak, helburua da pisua galtzen azkar 5 kilo aste bat, eta, ondoren, eduki berriak pisua, ez eta osasunerako kaltegarriak, eta, agian, zuzena da.\nAsko daude, oso eraginkorra azkar dieta ahalbidetuz, pisua galtzen duzu, 30 egun, 10 edo nahiz eta aste bat. Baina artikulu honetan eskainitako motela, pixkanaka-pixkanaka, pisu galera iraunkorrak eragina. Ezin pisua galtzen duzu bakarrik egun batzuk? Bai, jakina. Galdera bakarra da, nola laster itzultzeko aparteko kilo.\nOsasuntsu pisu galera lehen behar dugu, behar bezala psikologikoki zion melodia. Hau esan nahi izango du, gorputza ez da benetan prest zati beren "lan gogorra eta ezarri naedennymi difficile, kaloria", eta ez eutsi, hori egin ahal izango kilo, poliki-poliki bada ere, baina urtu. Hala nola, prestaketa barne hartzen ditu:\numore ona (ez da ezer egin behar, indarra erabiltzea, eta argi eta garbi ikusi zer emaitza da zain, azkenean, eta zerbait saiatzen);\ntonua (aktibo egon behar, eta nahiz eta pisua galtzen modu bat dakar fitness programa exekutatzen da, ez behar kolapso sofan hurrengo arte entrenamendu);\nlo (gorputza behar berreskuratu ahal izateko barruan 8 ordu kalitatea lo);\nentertainment (saturatas zure bizitza distiratsua ekitaldiak eta emozioak, eta, ondoren, ez dute denbora etengabe pentsatzen nola pisua galtzen);\nantistress (ez hasi zaila igoeran ideal gorputza zaila epeak bizitza, izango da pobretu guztien gainetik puntu).\nModu eraginkorra pisua galtzen konplexua da hurbilketa. Eza, gutxienez zati bat puzzle egiten irudian ez osoa. Guztiak bete behar printzipioak:\nOsasuntsu jateko. Bada, jaten duguna gara, gehiago selektiboa orduan elikagaiak hautatzea.\nKirola. Bizkortzen pisua galtzea, mantentzen osasun eta youthfulness, ematen alaia aldarte, konfiantza, ohartarazi indartsu pisu galera, eta luzatze dicent azala (hankak-zapi edo eskuak, hegoak bat, inork ez du egingo erakargarriagoa).\nGorputzaren garbiketa (baraualdi egun, wraps).\nBizitza aktiboa — hau da, puntu osoa. Nola pisua galtzen hilabete bat, aste bat/bi, hiru egunetan—, ez du merezi zeure burua torturatzen. Beharrezkoa da aurkeztu zerbait berria zure erritmo eta bizi-kalitatea, maite horiek guztiak eguneratzeak, orduan, pisua galdu egingo ez izan bizitzaren zentzua, eta zati natural bat da.\n2. Nola pisua galtzen hilabete batean dieting gabe — benetako istorioa pisu galera Anna Sologub + sekretua dieta\nNola pisua galdu dieting gabe? Araberakoa da zer esan nahi duen. Zoaz bada, jan, zabor-janaria eta "Goodies indulge", ez da merezi du, dudarik gabe. Nahiz eta bizia prestakuntza dieta hau ez du utziko duzu pisua galtzen. Baina bada hori ordezkatu heavy-guztiak hautatzen moral boterea, hitza "dieta", arazoa da nola eraginkortasunez pisua galtzen, ez da hain mingarria.\nAskoz emankorragoa aldatzeko ikuspegi elikadura. Hau izango da baimendu besterik ez da pisua galtzen azkar eta modu eraginkorrean, baina oraindik ere asko ematen erabilgarria ohiturak, eta horrek, bide batez, eratu, besterik gabe, 21 egun. Ordena pisua galtzen lagunduko dizugu betetzeak arau batzuk:\nBotere zuzenketa gabe muturreko ebaketa dieta: jarraipena elikagaien kalitatea, oreka, elikagaien sartuz gorputza oligoelementuen; ez ihes egin ahal izateko zati handiak. Metodo ona: pixkanakako sarrera arauak, eta hobeto egingo dute gero soinu baiezkoa. Adibidez, "debekua gozokiak" eta "ordezko natural gozogintza gozokiak". Aste baten ondoren, gehitu dezakezu "jan 5 fruta freskoa/barazkiak, egun bat." Sistema hau izango da argi eta garbi erakusteko nola pisua galtzen gabe, honako dietak — prozesua hasiko da, modu naturalean.\nToxinak gorputza garbiketa. Ordezkatzeko detox egun monodiets etorri enterosorbiruyuschee drogak, aukera ematen gorputza kentzeko toxinak.\nEta, garrantzitsuena, nola pisua galtzen da, zalantzarik gabe, kontsumitzen gutxiago baino elikagai kontsumitzen energia. Erraza da ulertzen, hau math. Eta kalkulatu kaloria eta eguneroko sarrerarekin asko eskaintzen ditu online baliabideak.\nHistoria pisu galera Anna Sologub\nEgun ona behar duzu, eta Anna Sologub! Pozik partekatu nire sekretua pisua galdu. Egiteko beren pisua galtzea metodo saiatu nuen aholku asko ditu eta eskuratutako hainbat produktu eta drogak pisua galtzea, eta horrek, azkenean, izan da frogatu oso kaltegarria da osasunerako.\nAsko igaro dirua eta denbora, konturatu nintzen hori guztia ez ekarri me nahi duzun efektua! Eta delako dieta zorrotza, konturatu nintzen behar-beharrezkoa da aldaketa hurbilketa. Ikasi dut asko nahiko artikuluak pisua galdu, erosteko ordaindutako ikastaroak, irakurri free, eta, azkenean, erabaki nuen saiatu garatu zure metodoa dieting gabe, zeren eta, batzuetan, hain polita da gozokiak jan.\nAztertu zeure burua metodoa, nire familia eta lagunak lehen astean nabaritu aldaketa positibo bat nire itxura! Partekatzea bere ezagutza pisua galtzea lagunekin, halaber, erabaki pisua galtzen. Eta... Oh, miraria! Egin zuten!) . Neure buruari buruz esan dezaket hori delako bere metodoa minik gabeko pisua galdu 3 aste at 19 kg. eta, jakina, gomendatzen dut nire lagunak eta familia pisua galtzen nahi duten, arazorik gabe!\nGauza buruzko nire dieta zen lema: Nahi jan — jan Sagar bat! Ez nahi Sagar bat, eta gero ez zara gose!)\nIzango da, labur-labur esango nire sekretua dieta. Bere esker, galdera "Nola pisua galtzen hilabete batean 5 kg?" kendu egingo da, gai izango duzu galtzen buruz 10 kg edo gehiago arabera, zure borondatea eta nahia.\nErabat uko batetik frijituak, erre, txokolatea, jakina, alkohola, irina produktuak, barne ogia. Onartzen kontsumitzen zekale ogia neurriz.\nAmore ematen azukrea. Delako moteldu prozesuan energia hondakinak metatzen gure gorputza bereziki aldeetan. Azukre-ordezkatu ahal izango da, eztia. Eta gozoa tea ordezkatzeko fruitu lehorrak.\nJan gehiago esnekiak, hala nola jogurtak.\nZuntz gehiago jan, edukiak barazkiak, furfures, baita fruta.\nGehiago jan barazkiak, bat izan ezik bakar landare da patata, oso summus kaloria produktu! Azpimarratu barazkiak, elikagai horiek zein duzu atseginagoa gain, patata, hala nola, azenarioak edo beets. Ezin baduzu erabat amore eman patata, izango duzu, nabarmen murrizten da bere erabilera.\nGehiago jan proteina. Da, haragia, arrautzak, esnekiak. Ere gomendatzen arratsaldean afari cottage gazta, fruta edo jogurta.\nJan gehiago sagarrak! Dira, zalantzarik gabe, hobetzeko prozesu metaboliko zure gorputza.\nForma edariak, gomendatuko nuke green tea edaten jengibrea, eta ere ahal izango duzu, gehitu kanela. Ezagutzen duzun bezala, kanela ere eragin positiboa prozesu metaboliko gorputzean. Ginger gisa sustatzen koipe matxura eta azkar pisua galtzea.\nAzpimarratu osasuntsu lo eta lo joan hasieran. Ahal izanez gero, 22:00 — 23:00 — perfektua lo egiteko denbora, eta gauean, zalantzarik gabe, ez duzu jan nahi.\nPuntu garrantzitsu! Ez jan gauez. Fruta jaten edo edaten jogurt 3 ordu oheratu aurretik.\nEza ariketa denbora, egin nabarmenduz oinez, hainbat aldiz aste bat patentea gidatzeko garraio eta oinez oin etxea.\nHona hemen puntu nagusiak hori nahi dut hautatu eraginkorra weight loss.\nGogoratu! Bat-bateko pisu galera ezer ez beruna etorkizunean. Izatea erabaki pisua galtzen serio eta denbora luzez, arreta ordaindu behar duzu zer jan zure dieta.\n3. Menu elikadura egokia, aste bat\nNola egin zeure burua pisua galtzen? Bat egiteko menu zaporetsua eta bete-aniztasuna, eta horrek aukera ematen ez overeat eta eman beharrezko energia. Lehen, dezagun eztabaidatzeko nola pisua galtzen jan:\nElikagaien ohiko teknikak , zati txiki batean;\nPintxoak — eskubidea pintxoak arteko Gosaria, bazkaria, afaria, aurka babesteko overeating;\nLeuna metodo sukaldaritza: lurrunetan, braising, irakiten, gozogintza edo erabilera bat parrilla;\nErdi bi litro ur eguneko;\nHainbat menu: egunero pertsona bat behar kontsumitzen elikagai-talde guztien dira: zerealak — eraginkorra osagai pisua galtzea, esnea, freskoa, fruta, barazkiak, belarrak, arraina ez da bakarrik proteina, baina beste iturri omega-3 azido, gantzak (ahal izanez gero, animaliak ordezkatzeko landare), "kaltegarria" gozokiak ordeztu fruitu lehorrak, fruitu lehorrak, eztia, eta abar.;\nGatz-kontsumoa murrizteko, eta, beraz, ez atzeratzeko fluido gorputza.\n4. Zenbat kaloria behar duzu jan, egun bat pisua galtzen\nGizon eta emakume askok, batez ere udan aurrea hartzeko, kezkatzen zenbat kaloria behar duzu, eguneko pisua galtzen eta nola zeure burua pisua galtzen. Simple kalkuluak ekar ondorioztatu gauza nagusia da egun bakoitzean igaro baino kaloria gehiago bere janaria iristen.\nNahikoa da murrizteko dieta arabera 300 kcal. Da taberna bat txokolate edo gozoa roll, zein atsegin jan jabea aparteko kilo. Ia imperceptible mozketak dieta aukera emango galtzen astean 1 kg.\nHori dela eta, irtenbide ekuazioa: emaitza bat, hala nola, erregimenaren hilabete bat izango da ken 3-4 kg.\n5. Nola lortu zeure burua pisua galtzen — urratsa argibideak by step + adibide egokia motibazioa\nMotibazio falta ez du onartzen duzu zure helburua lortzeko, eta nola pisua galtzen, bada pertsonala nahia da, oraindik ere, ez da helburu bat, baina utzi zen vague, gabe edozein berezitasunak, nahia. Helburua izan behar du, ahalik eta argi dute epeak. Izan ere, objektiboki neurtu egin behar da, ahalik eta ulertzeko bere posizio erlatiboa honen helburua.\nAdibidez, pertsona bat pentsatzen, nola pisua galtzen hilabete batean, hobe da argi bat izan ekintza plana (besterik arrazoibide "pisua galtzen nahi nuen" soinuak abstraktu eta vague, baina "20 push UPS eta 30-UPS eseri, egun guztietan" — nahiko zehazki) zehazteko zenbat pisua galtzen behar duzu eta bat ezarri epea. Hurrengo besterik ez da arazoa konpontzeko, hurbiltzen arrakasta.\nNola pisua galtzen dezakezu hilabete bat araberakoa da, neurri handi batean, motibazioa pisua galdu. Beraz, hona hemen adibide egokia motibazioalortzeko lagunduko nahi den:\nNabarmenduz arropa. Errazena eta eraginkorrena bat. Pertsona orok nahi du itxura ona eta higadura ona laguntzaile. Hain polita denean ez da arazo bat "scandere" arropa.\nNabarmenduz janaria. Teoriak elikadura aurrera jarri eta garatu barietate handi bat da, hau da, aukeratu duten bezala.\nNabarmenduz ingurumena. Sinestezina istorioak pisua galtzea izan daiteke adibide on bat, eta, agian, guztiz eskainiko jarraitzeko gogoa bere gorputza kasuan, non emaitza da ikusgai berehala.\nNabarmenduz bizimodua. Oso hasieratik da ardatz iraunkorra aldaketak: deusezten txarra estereotipoak eta sarrera berriak, erabilgarria ereduak eta ohiturak. Azken finean, soilik hartzen da, 3 astez.\nNabarmenduz pentsamenduak. Beharrezkoa da berrazter beren jarrera egoera osoa. Ulertzen zergatik pentsamenduak guztiak buruz bakarrik nola pisua galtzen, eta, hain zuzen ere, beharrezko nola hau da, pisu galera. Agian gelditu zen beldurra astuna eta luzea "tormentis sui" gimnasioa urriak eta tasteless janaria. Izan ere, hori izan daiteke behar duzu batzuk kilo bat galtzen da.\nNabarmenduz osasuna. Mantenduz tonua, muskuluak indartzeko eta ligaments, prestakuntza indarra eta erresistentzia — ez da gakoa kontserbazioa gazteria, edertasuna eta osasuna?!\nNabarmenduz pizgarriak. Nola egin zeure burua pisua galtzen indarkeriaren gabe? Aukeratu pizgarri bat sartu soineko bat, osasuntsu egoteko, itzultzeko miresten begirada bere senarra — ezer. Denbora bakoitzak bere barne-deabru saiatuko da nahastu, itzultzeko adimen hau estimulu zenbatu 20.\n6. Ariketak kentzeko gehiegizko pisua\nDeusezten gehiegizko pisua da, modu erabat ezberdinak eta, arau gisa, dute eskuragarritasunaren araberakoa finantza-baldintzak eta lehentasunak. Bisitatu ahal izango duzu gimnasioak edo igerilekuak, non tutore edo irakaslea.\n7. 5 benetako pisua galtzea metodoak + pisua galtzea sekretuak izarrak\nIzarrak kontatu nola pisua galtzen:\nPelagia vocaris bateginaren bere elikadura, lan egin, entrenatzaile aretoan, korrika hasi zen, eta igeriketa igerilekua, pisu asko galdu dela tradizionala errusiako bainu eta masajeak, baita saio acupressure — estimulazioa biologikoki aktiboa puntu.\nJennifer aniston perfektua figura beharrezkoa nekaezinean boterea kontrolatzeko eta yogalosofii — konbinazioa yoga asanas batera kardionagruzki. Film masterizatu stripplastiku, non karga izugarria da.\nRene Zelveger larriak pisua galtzea lortzen muturreko dieta: 1 pomeloa, Apple eta aurantiaco + 2 litro ur eguneko. Eta nola mehe, onartzen emaitza bat da, gehiago leuna bidea. Bere dieta, haragia, arraina, zerealak, barazkiak/fruta/belar. Opil eta gozo debekatu. Eta garrantzitsuena aurretik eta jan ondoren edalontzi bat edan pomeloa zukua — handi bat pinguis exuro.\nVictoria Beckham jaten kopuru handiak itsaski, eta bertan, beraz, askoz proteina.\nNatalie Portman vegetarianism hauek oso gaztetan, eta nola zeure burua pisua galtzen daki geroztik urtetik 12 zuen protagonista "Leon". Bere dieta, arroza, babarrunak eta landare-zopa, arroz, pasta, entsaladak, tofu, soja-esnea, freskoa zukuak eta te. Gozokiak ziren ordezkatu natural honey, prunes, baia, etab., ur asko edan.\n8. Aholku azkar pisua galtzea batetik Anna Sologub\nPisua galtzen azkar egin beharko batzuk aldaketa positiboak zure bizitzan:\nSerio mugatzen produktuen aukeraketa elikadura;\nBesteak beste, intentsiboa eguneroko ariketa (besterik gabe, ordu erdi bat galduko dezakezu buruz 300 kaloria);\nBuruz pintxoak arteko otordu nagusia ez ahaztu (fruta, zereal tabernak);\nEta lo, gutxienez 8 ordu (frogatu lo baino gutxiago 8 ordu gehitzen gehienez 2 kg).


Coimbran jaio zen 1948. urtean, goi-burgesiako familia baten abaroan, eta horrek, noski, hezkuntza artistiko apartekoa izaten lagundu zion. Lisboan lehenengo eta Belgikan ondoren, margolaritza ikasten jardun zuen, harik eta hura baztertu eta idaztera dedikatzea erabaki zuen arte. Komunitate hippy batean bizi izan zen Bruselan beste artista batzuekin, eta garai hartako joan-etorrietan oinarritu zen 2017an estreinatutako Al Berto filma, Vicente Alves do Ó zuzendariarena. Frantsesez ere idatzi zuen Belgikan bizi zela, eta ingelesa ere ondo zekien, besteak beste bere aitonetako bat ingelesa zelako. Bi tradizio poetiko horien arrastoa suma liteke han-hemenkako erreferentzia batzuetan: Joy Divisioneko kantaria izan zen Ian Curtis, Andy Warhol, Arthur Rimbaud, Jean Genet. 1974an itzuli zen Portugalera eta orduan garatu zuen bere ibilbide poetikoa. O Medo (Beldurra) antologia 1987an argitaratu zuen, eta liburu horrek ezartzen du, nolabait, Al Bertoren poesiaren muina. Dena den, kaier honetako hautaketarako abiapuntu gisa Jorge Reis-Sá editore eta idazleak apailaturiko O ultimo coração do sonho (Ametsaren azken bihotza) antologia erabili du Joxemari Sestorainek. Antologia horretan, Al Bertok bere errezitaldietan errepikatzen zituen poemak sartu ziren, eta horixe litzateke, beraz, poetaren beraren poema-hautaketa pertsonalena. Izan ere, haren poemak ahots goran irakurtzeko idazten zituen, eta hala, musikalitate eta erritmo ederreko aleak ditugu.\nPoema horiez landa, baina, beste poema sorta batzuk aurkituko ditugu kaier honetan; hala O Medotik ateratakoak, nola beste testu solte batzuetatik eskuratuak (Udazkeneko eskutitzak, esaterako). Azken horietan, ziur aski, Al Berto gordinago bat topatuko du irakurleak, ez hain lirikoa akaso, baina barne-muinetaraino sartzen den indar poetikoduna.\nErrealismo Berriaren ordezkaritzat jotzen du kritikak Al Berto, “beste” errealitate bat erakusten digulakoan. Nolanahi den, gordintasun horrekin batera topatzen ahal ditugu lirismoa, metafora pindartsuak eta halako jaidura sinbolista bat (“kristalezko burua duen gizona”). Gayen arteko maitasunaren erretratugile aparta izan zen orobat, gutxi duena ikustekoa Mendebaldeko maitasun-poema kanonikoekin. Mundu heterosexualak bazterreratzen dituen marikak eta txaperoak dira sarri protagonista, edo hark behartzen duen gayen arteko maitasun diskretua (Nire lagunaren trikimailua kalean).


Ixabelen nahi ta ezinezko bidea — Eibar.ORG | Eibarko peoria\nHemen zaude: Hasiera / Blogak / Amatiño / Ixabelen nahi ta ezinezko bidea\nIxabelen nahi ta ezinezko bidea\namat 2006/09/30 19:16\nArrakasta, algara eta zirrara handiz Donostiako Zinemaldian aurkeztu zen ostegun-iluntzean “Kutsidazu bidea, Ixabel” filmea. Nik, berriz, Deban ikusi nuen, ostiraleko afalostean. Donostiako aurkezpenak Hollywood ematen omen zuen. Debako emanaldiak, aldiz, ikastolako neska-mutikoentzako antolatutako “infantilla”. Filmea berbera zen, jakina, baina audientziak, ostera, zeharo ezberdinak. Eta audientziaren erantzuna esanguratsua da beti.\nAitortu behar dut, Donostiako distirak jaso ondoren nik neuk behintzat gehiago itxaro nuela. Zinemaldiak musu-truk eskainitako euforia eta glamour ofizialen azpitik, esango nuke filmeak ez duela antzerkia hobetu, are gutxiago nobela. Eta, behar bada, ajerik handienak ez zaizkio gidoi nahasiari, zuzendaritza ahalegintsuari edo zenbait aktore-aktoresaren eskasiari leporatu behar, aldez aurreko erabaki teknikoei baino.\nSegurutik izugarri ondo dago Gazteluko euskalkia zineratzea, txalogarri da zuzeneko soinuaz baliatzea eta onura komertzialen bat izango du gaztelaniazko azpidatziak jartzeak. Baina hirurek, elkarrekin, edozenbat ikusentzule arrunt uxatzeko makinarik aproposena osatzen dute. Joxean Sagastizabalen nobelaren oinarrizko ideiak eskatzen du, bai, baserrira estreinako doan euskaldunberriak ezer gutxi ulertzea, baina tira, filmea ikusteko sarrera ordaindu duen euskaldun peto-petoari beste horrenbeste gertatzea…\nBetiko kontua, giputzentrismoa, batetik, eta muturkeria, batetik. Euskal mundua ez da Gipuzkoako Goierrian amaitzen eta idatzizko euskara batua eta zenbait girotako euskara elkorraren artean bada gero lan-esparrurik, ahalik eta publikorik zabalenentzat egin nahi diren zine eta telebista-ekoizpenetan batez ere. Gaztelu ez da Deba, eta zer esanik ez Lekeitio.\n“Kutsidazu bidea, Ixabel” filme apala da. Naturala izan beharraren beharrez, ez du “Aupa Etxebeste”ren xarmarik eta, zinegintzari ezohiko keinuak egin arren, karikatura-punttua dario. Sinesgarriena, Mireia Gabilondoren normaltasuna.


Argazkiak – GuKantari\nKantari saioa bigarrenez izan da bueltan Donostian. Tabakalerako Kutxa Kultur Kluba aretoko oholtza gainean izan dira donostiar neska-mutilak euskal kantuak abestu eta dantzatzen, Kutxa Fundazioaren babesarekin. Kantu tradizionalagoak eta egungo kantu berriagoak taularatu dituzte zuzenean eskaini duten ikuskizunean. Urduritasuank, ilusioa, poza… dira bizi izan dituzten sentsazio ezberdinak parte hartzaileek. Baina, hori bai, umorea eta gozatzeko gogoa izan dira protagonista lagunartean eskainitako emanaldian. Aretoa ikus-entzulez beteta, artista txiki baina handi direnak bertaratutako lagun guztiak gozarazi zituzten euskal kantuak abestu eta dantzatuz, beste behin.\nEuskal kantuen festa egin genuen larunbatean Donostian. Tabakaleran dagoen Kutxa Kultur Kluba aretoan egin genituen neska-mutikoekin emanaldiak, Kutxa Fundazioaren babesarekin. Axular Lizeoa Ikastolatik, Amara Berri Eskolatik… ehun eta hogeita bost bat ume inguru igo ziren taula gainera aurrez prestatutako kantua abestu eta dantzatzera. Familiartekoen, lagunen eta ikaskideen babesa ere jaso zuten; animo pila eta txalo zaparrada handiak jaso zituztelarik kantuan egin bitartean eta baita amaitzean ere.\nAlaitasuna, ilusioa, poza, urduritasunak… bizi izan zituzten oholtza gainera igo ziren artista txiki baina handiek. Giro paregabea bizi izan genuen, gaur-egungo eta lehenagoko euskal kantuak abestu eta dantzatuz.


Kostaldean | 2020eko Agorrilaren 06a\nJoan den astean sail huntanberean aipatu dugu DonibaneLohizuneko auzoalde berezi bat,Urdazuri deitzen dena. Aipatudugu oroitarazteko duela 50 urtesortu zela, gaitzeko obrak akulaturikbospasei urtez segidan. Egungai bera gogoan nahi dugu azpimarratuauzoalde horren berezitasunbat anitzek laudatzen dutenaoraino ere. Etxegune anitz badaukabainan etxegune desberdinak,asko gisetarat desberdinak gainerat.Hori hola nahi ukan baitzutenproiektua pikoan ezarri zuteneketa bereziki Pierre Larramendyorduko auzapezak. Badira berazetxegune handiak, zazpi estaigora berdin, eta handik hurbil, urhegian edo(eta) barnaxago, etxelerro zonbait etxe bakoitxa familiabakar baten aterbe. Baziren bizitegiakerosteko eta baziren arrandanhartzeko. Asko, karrikatik behatzenzaiotelarik, xinple xinpleak,eta beste frango apainduxagoak.Aniztasun bat guziz gustagarriadenen buru.Hasian hasi, hauxe nahi dugu ereoroitarazi. Denboran, auzoaldeberri horren moldatzerat apailatuzirelarik, batzuk erran zuten untsaizanen zela pizina edo mainutegihandi baten hor nunbait egitea.Xede hori etzen haatik gauzatu.Pizina baten aldeko mugimenduaez baitzen oraino hain azkar etaikusiz ere pizinak toki handia hartukozuela, toki hori eskas gerobizitegientzat. Geroxago egin zenhaatik pizina ere eta ez handikhain urrun, Xantako auzoaldean.\nKostaldean | 2020/08/06\nDonibane Lohizunen, kasikbat-batean nunbaitik atera duteproiektu bat gaitza eremu handixkobat hartzen ahal lukeenaJaldai auzoaldean, herriarenakdiren lurretan. "Surf-park" deitzenda, ingeles izenak aise sartzenbaitira gaurko egunean, etaberehala eztabaidabide bilakatuada. Herri Berri abertzale taldeaarrunt kontra jarria dago etaingurumenaren aldeko elkarteasko ere ba. Izen biltze bat muntatuadute jendeari galdetuzzabaldua duten deia izenpetzea.Bestalde Donibaneko macrontiarreriere etzaiote gustatzenhartu den bidea, diote ikerketasakon bat behar litakeela akulatuherritarren ikusmoldea zoin denikusteko.Bainan zer da xuxen proiektuhori? Gauzak ez dira arrunt garbieta Herriko Etxean diote deusez dela oraino eginik. Bainankontra direnek azpimarratzendute orain dela bermatu behareta ez obrak hastearekin, orduanberantegi izanen-eta. Gisa guzizbalitake aintzira zabal bat bezala,alimaleko mainutegia, bainanuhaintegi ...\nIragan mendean fama handiabildu zuen Ziburuko eltzegintzaetxeak, oraino ere anitzek "poteria" deitzen dutenak. Etxe hori sortuzelako mendeburuaren ohoretanerakusketa berezi bat muntatuada Baionako Euskal Museoanbainan lantegi hortan arizan direnmargolari eta apaintzaleen omenez,Baionakoa osatzen duelanolazpait, bada beste erakusketabat Donibane Lohizunen, Dukonteneaegoitzan. Besteak bestehor ohoratzen dira Pedro Garciade Diego, Carmen Fischer etaRoger Berné, jeinu handiko hiruartista. Erakusketa idekia asteazkenetikiganderat, arratsaldeko3etarik 7ak eta erdiak arte bai etalarunbat goizetan 10etarik eguerdieta erdi arte.\nZiburun herriko kontseilua bilduda aurrekontuen bozkatzeko. Aurtengoakarras bereziak dira nahitezurtea jadanik han harat joana.Agorrilean gira alabainan! Jazkoildo bertsutik segitzen da beraz.Bilkuran gehienik aipatu dena,tenisgune xaharrean eraiki bilgunea.Oraiko gehiengoari etzaionabatere gustatzen. Kirol lehiaketaaskorentzat egina bainan ez hortarakobatere egokia azkenean.Obra asko akulatuko da berazegokiago izan dadien eta obrahorientzat mailegatu dira bi milioieuro.\nUsaian baino doi bat berantxagobainan betiko kar berarekin indarjokoikusgarriak berriz hasi diraHendaian eta hilabete huntanguzian segituko dute asteazkenarratsetan Gaztelu-Zahar pilotaplazan, Herri-Kirolak elkarteaantolatzaile, Herriko Etxea laguntzaileeta turismo bulegoaren sustenguarekin.Mugaren bi aldetakojokolari asko zoin-gehiagoka etabeti giro herrikoi batean!Aizkolari, harri altxatzale eta beste!Joan den egunean, harri altxatzaletanbazen 9 urteko mutiko bat,Jokin; lau aldiz airoski altxatuduena 34 kiloko harri bat, berabaino pisuagoa, ederki txalotuaizan baita!\nLehen ere izan dira bero handiak.Gure eskualdean behinere izanote da haatik joan den ortzegunekohorren heinekorik? Arratsaldeko5ak irian, 42 gradu ezbaian Zokoan,xuxen xuxena 41,9 gradu!Duela 17 urte, 2003ko agorrilaren3an, 40ko hori ja gainditua zutentoki berean. Aldi huntan kasik biozka gorago beraz.


Zertarako balio izan du Bilbokoak? • ZUZEU\nAztoratuta bizi izan ditugu Bilboko manifestazioaren osteko egunok. Egunkarien azaletara eraman dute “errebelio abertzalea” Espainian eta erreakzio andana izan da, gehientsuenak manifestazioaren deitzaile zen EAJ kritikatzen. Eroso zen asko, orain deseroso da. Zerbaiterako balio izan du Bilboko zartako t’erdiak bada. Txepelkeriaz eta alperrik agian, baina honako galderari bueltaka ibili naiz azken egunotan. Zehazki zertarako balio izan du Bilbokoak?\nManifestazioek ezertarako ez dutela balio diotenak ixiltzeko balio izan du, besteak beste, Bilbokoak. Ez baita izan urteroko presoen manifestazioa (hau gutxiesteko asmo zipitzik gabe), Madrilen eta Euskal Herriko gehiengoaren arteko xake partidako jokaldia baizik. Jakina da Estatua eroso dagoela tableroa bere horretan, ezker abertzaleak (eta orokorrean gehiengo subiranistak) unilateralki emandako pausuei jaramonik egin gabe. Baina EPPKren adierazpenarekin, eta osteko euskal preso ohien prentsaurrekoarekin, eskuin muturraren baitan piztutako arrakalak medio, tableroan fitxa mugitzera behartuta sentitu zen gobernua Tantaz Tanta manifestazioa debekatuz. Eta honen aurrean, EAJk eta Ezker Abertzaleak erreflexu onak izan dituzte sorpresaz alfila mugitzeko. Jake. Orekatik, erabakiak erabaki eta mugimenduak mugimendu, desorekara pasa da amen batean Mariano Rajoyk zuzendutako gobernua.\nEstatua aldebakarreko erabakiekin mugiarazi daiteke,\neta honek mugitzen denean hanka sartzeko aukera asko ditu\nBilbokoak tablerotik kanpo daudenei lotsak ateratzeko ere balio izan du. Begirale huts direnak, nahiz eta, eszenatoki berria gogoan izan eta berau bizi, manifestazioan egon ez izana justifikatu ezinda dabiltza. EAJri harrika eginaz , gutunak idatziz Parlamentuko Presidente Bakartxo Tejeriari, Manifestazioa zein “kaltegarria” izan zen oroitaraziz edo eta Odon Elorzak egin bezala iritzi artikulu oso arraroak idatziz.\nXake partidako azken mugimendu honek, goibel zen gehiengo subiranistarengan ilusioa pizteko balio izan du. Eta erakutsi du halber, Estatua aldebakarreko erabakiekin mugiarazi daitekeela, eta honek mugitzen denean hanka sartzeko aukera asko dituela. Gero, hanka sartze horiei nola errenta atera da kontua, erreflexuak izatea alegia. Nola lortu beste peoi bat jatea, edo errugbiko simila erabiliz, nola irabazi yarda batzuk?\nBilbokoak euskal gatazka agenda nola politiko,\nhala mediatikora eraman du, halabeharrez\nGaur El Mundo egunkariak bere azal digitalera darama “Euskal Herrian trantsizioa ideatzeko” ETAren asmoa; datu argigarriekin eraman ere: “ETAkideen %80,4ak definitibotzat du atentaturik ez egiteko erabakia”, dio CISek egindako ikerketa bailitzan, batek daki zein iturritatik ateratako “datu fidagarriekin”. Kazetaritza gaurkotasun izugarria duten datuak hauek, sektore batengan sortu ezinegonaren erakusle. Azken batean, Bilbokoak euskal gatazka agenda nola politiko, hala mediatikora eraman du, halabeharrez.\nEa honetaz guztiaz gain, Bilbon erori zen domino fitxak, lerroaren amaieran bada ere, euskal presoen dispertsioaren amaiera eta giza eskubideekiko errespetua dakarren.\nbilbao, Bilbo, galdera, konponbidea, manifestazioa, tanta, tantaz\nIlusio Ponpak jardunaldiaren 3. edizioa\n3 pentsamendu “Zertarako balio izan du Bilbokoak?”-ri buruz\nBelabeltz 2014-01-14 15:34\n“giza eskubideekiko errespetua “: hori alde bakarreko independetzia aldarrikapenaz lortuko dugu bakarrik: Espainia ez demokratikoa ezta izan nahi ere!!\nFREUD 2014-01-14 16:58\nZertarako balio izan du? Abertzaleak engainatzeko. Inperialismo egoera luzatzeko. Dependentzian jarraitzeko. Ez badago hasieratik independentziarako estrategia bat; zer dago? Dagoena da sumisioaren “estrategia”. Gero eta garbiago ikusten da deia egin dutenek alde batetik eta beste aldetik bilbora joan direnak eta ez garenok joan artean helburuak desberdinak ditugula.\nJJ 2014-01-14 17:36\nBalio izan du ikusarazteko egitasmo ustez-aratz itxietatik eta kudeaketa diruzaletik gaindi, badagoela herri bat izateko nahia, eta jende askok partekatzen duela nahi hori. Askok. Manifestazioan izan zirenak eta beste asko ere bai.\nBatzuek eta bestetzuek ezerezean utziko dutena beste behin ere, baina izan bada.\nAlderdiak dira nahi horren etsairik behinena (eta jende gehienaren otzana, dena esan behar bada).


Lurraldetasuna gai hartuta ospatu du Arizmendik Udaberri Jaia Aretxabaletan - Aretxabaleta - Goiena.eus\nLurraldetasuna gai hartuta ospatu du Arizmendik Udaberri Jaia Aretxabaletan\nJulen Iriondo 2015-05-10 12:43\nEguraldia lagun, martxa eta giro onean ospatu zuten Aretxabaletan Udaberri Jaia. Arizmendi ikastolak antolatzen duen jaiaren hamargarren edizioa goizean goiz hasi zen. Aurten lurraldetasuna eduki dute gai nagusi: "Ikastolak zazpi herrialdeetan egonik elkarte bat bakarra osatzen dugula erakutsi gura izan dugu", zioen Arizmendiko Eneritz Urrutiak.\n10:30ean, Basabeazpi ikastolako leihotik Zeledonen jaitsiera eduki zuten, eta geldera bat bota zien han bildutakoei: "Zenbat ikastola daude Euskal Herrian?" Haur hezkuntzakoak ibilaldi batera joan ziren erantzun bila, eta bidean Donostiako piratak, Bizkaiko harri zulatzaileak, Ziripot... topatu zituzten. Eta lehen hezkuntzakoek herri kirolak eginez lortu zituzten erantzunak.\n12:00etan, Zeledonen eta ikastolako erraldoien konpartsaren eta trikitilarien laguntzaz, kalejiran herriko plazaraino joan ziren, eta bertan erraldoiek dantza egin zuten. Gero, jolasetan jasotako erantzunekin mosaiko bat osatu zuten.\nBazkaldu Durana kalean egin zuten: babarrunak eta saiheskia. Bazkalostean, batxilergoko ikasleekin haurrentzako tailerrak egin zituzten: aurpegi margoketa, eskulanak, txapak...\nEta eguna bukatzen joateko, Oioneko San Bizente ikastolako haur eta irakasleen ipuin emanaldi ederra izan zuten Basabeazpin. Oioneko ikastolan lanean ibilitako Mikel Fernandez de Arroiabe aretxabaletarrari omenalditxoa ere egin zioten.\nEguna bukatzeko, Almen eta Basabeazpi ikastolakoek, Oioneko ikastolakoekin batera, Argitxoren agurra egin zuten.


Eusko Jaurlaritzak irailera arte luzatu du Basque Industry 4.0 laguntzak eskatzeko epea - SPRI\nEusko Jaurlaritzak, SPRIren (Enpresen Garapenerako Euskal Agentzia) bitartez, irailaren 6ra arte luzatu du Basque Industry 4.0 programako laguntzak eskatzeko epea\nEusko Jaurlaritzak, SPRIren (Enpresen Garapenerako Euskal Agentzia) bitartez, irailaren 6ra arte luzatu du Basque Industry 4.0 programako laguntzak eskatzeko epea. Programa hori joan den maiatzean abiarazi zen, eta bere helburua da euskal enpresa industrialak 4.0 Industrian sar daitezela, izen bereko estrategiaren barruan. Basque Industry 4.0 estrategia Eusko Jaurlaritzak diseinatu duen lan-mapa bat da, bere bitartez euskal industria Europako abangoardian kokatzeko.\n“Basque Industry 4.0” programak babesa ematen die “teknologi hornitzaileen” teknologia manufakturako enpresa industrialetara transferitzea helburu duten industri ikerketako eta garapen esperimentaleko proiektuei. Programa horren bitartez, EIKTen arloko I+G-ko proiektuen emaitzak azkarrago transferituko dira merkatura. Basque Industry 4.0 programak 2,5 milioi euroko zuzkidura du eta helburua da diru horrekin 25 proiektu bultzatzea. Ekimen honen laguntza jasotzen duten bakarkako proiektuek gehienez 150.000 euroko diru-laguntza jaso dezakete, eta lankidetzan eginiko proiektuek, berriz, gehienez 300.000 euro proiektuan parte hartzen duten enpresa guztientzat.\nBestalde, proiektuek lotura izan beharko dute arlo hauetakoren batekin: zibersegurtasuna, cloud computing-a, big data, robotika, errealitate areagotua, ikusmen artifiziala, sentsorika edota material metalikoen diseinua eta fabrikazio gehigarria. Horrez gain, laguntzak jasoko dituzte Basque Digital Innovation Hub espazioko azpiegiturak erabiltzeko proiektuek, zehazki, robotika malgua, fabrikazio gehigarria eta zibersegurtasun industriala lantzen dituztenek.\nBasque Industry 4.0 programak 1,92 milioi euroko laguntzak onartu zituen 2017an, eta horien bitartez babestu ditu manufaktura enpresa industrialetara teknologia transferitzeko 28 proiektu.\nPrograma horietarako eskaerak www.spri.eus/laguntzak webgunean tramitatuko dira. Informazio gehiago 902702142 telefonoan.


WordPress Page Builder – Zion Builder – WordPress plugina | WordPress.org Euskara\nadritin 2022(e)ko maiatzaren 2(a)\nyasien 2022(e)ko apirilaren 18(a)\njhnpldng 2022(e)ko martxoaren 27(a)\nmatthewatkins 2022(e)ko urtarrilaren 11(a)\ndotker 2021(e)ko irailaren 28(a)\nkanewilliamson2020 2021(e)ko irailaren 1(a)\n“WordPress Page Builder – Zion Builder” software librea da. Ondoko pertsonek egin dizkiote ekarpenak plugin honi.\nWordPress Page Builder – Zion Builder 4 eskualde-ezarpenetara itzuli da. Eskerrik asko itzultzaileei beraien ekarpenengatik.\nItzul zaitez WordPress Page Builder – Zion Builder zure hizkuntzara.\nBulgarian, English (US), Malay, Persian, eta Russian.


MAIATZAK 1 : LANGILERIAK SOZIALISMOA, SOZIALISMOAZ INDEPENDENTZIA!\nPrevious Article NAZIOARTEKO ADIERAZPENA MUGIMENDU IRAULTZAILE SOZIALISTA/KOMUNISTA BERRERAIKITZEAREN ALDE\nNext Article BERRIZ ERE, ABSTENTZIO AKTIBO ETA IRAULTZAILEA!!\nMAIATZAK 1 :\nAurtengo Maiatzaren Lehena bi gertaeren argitan eginen dugu. Bata, sistema kapitalistak ezkutatua eta isildua, Estatu Frantseseko txaleko horien mugimendu langile borrokalari miresgarri eta heroikoa. Bestea, sistemak handizki zabaldua eta hedatua, Estatu Espainoleko hauteskunde orokorren ikuskizun triste eta negargarria.\nMaiatzaren Lehen honetan HERRITAR BATASUNAk hauxe esan nahi dio Euskal Langileriari: Euskal Herrian bertan, ipar eta hego, bi bide ageri dira soldatapeko esklaboontzat: txaleko horien borroka antikapitalista proletarioa, unitarioa eta asanblearioa, kontsekuentea eta frontala, ala alderdi zein sindikatu erreformista eta autonomisten elektoralismo eta instituzionalismo politikero koldarra.\nBata lortzen ari da Gobernu Frantsesa atzeraka jotzea, itxurazko kontzesio hutsalak eginez eta errepresioa bortizki areagotuz. Asteburuz asteburu, txaleko horiek borroka segitzen dute kaleetan, hortzez eta haginez, adorez eta indarrez beterik. Eredugarri dira. Horregatik ez da haien aldeko elkartasuna antolatzen, adibide arriskutsua baitira.\nBestea, PP, Cs eta VOXen hirukote neofrankistaren aurrean kikiltzea eta izutzea, eta “mal menor” bezala, PSOE-GA, botuen bidez, zuzen ala zeharka, indartzea. Gure gudarientzat lortu ez dugun Amnistia Osoa, euskal sozialdemokrazia autonomistak musutruk, dohainik eta baldintzarik gabe eman die Pedro Sanchezen sozialfaxistei. Ahantzi ote zaigu Felipe Gonzalez eta Rodriguez Zapateroren PSOEk berrogei urtez Euskal Langileriari egindakoa? Hainbeste aipatzen den oroimen historikoa hemen ez da aplikatzen? Pedro Sanchezek ez al zuen babestu Catalunyako independentziaren aurkako 155. artikulua? Ez al zion lagundu Venezuela iraultzailearen aurkako eraso inperialistari? Ez al dakigu PSOE 78ko erregimenaren zutabe nagusia dela?\nEuskal Langileriak, oro har, Ezker Abertzale Iraultzaileak proposatzen zuen abstentzioa ez du babestu. Faxismo espainolistaren beldurrez, aukera erreformistak eta autonomistak bozkatu ditu neurri handi batean. Honek erakusten digu noraino dagoen sisteman kapitalistan integratuta. Klase kontzientzia iraultzailea oso ahula da gaur egun. Krisiak ekarritako kontzientzia horren areagotze espontaneoa izan zen eta, horretxegatik, nahasia, ondorioz erreformistek erraz kontrolatu eta apaldu dute.\nHauteskundeekin edo hauteskunderik gabe, klase borrokak ez du etenik. Proletalgoak aurrera jotzen ez badu, burgesiak irabazten du hil ala biziko sokatira gupidagabe honetan. Kapitalismoaren krisia aurrera doa, eta Euskal Langileriaren lan eta bizi baldintzak gero eta okerragoak izanen dira hurrengo urteetan. Oligarkia espainolistak guk baino hobeki daki hori, horregatik aukeratu du PSOE egoera zaila kudeatzeko.\nHERRITAR BATASUNAk dei egiten dio euskal langileei maiatzaren lehen honetan klase borroka iraultzailea eta Langile Boterea hauspotzen dituzten mobilizazio guztietara joateko, Iruñean, Donostian, Lizarran, Bilbon, Gasteizen eta nonahi, bazter utziz sindikatu erreformista guztien goizeko desfile eta prozesioak. Borroka antikapitalistaren helburua SOZIALISMOA da, proletalgoak botere politiko eta ekonomikoa eskuratzea. Euskal Herrian, Iraultza Sozialistaren bidez lortuko du Euskal Herri Langileak bere helburu nazionalak ere erdiestea: INDEPENDENTZIA, BERREUSKALDUNTZEA eta BIRBATASUN NAZIONALA.\nBadakigu gaur egun geure posizioa ez dela batere indartsu Euskal Langileriaren baitan. Erreformismo autonomista guztiz hegemonikoa dela euskal langileen artean. Bainan ilusio posibilistak hurrengo urteetan errotik urtuko dira krisi ekonomiko berriak Proletalgoa gogor kolpatzen duen heinean. Eta hori, ez Euskal Herrian bakarrik, mundu osoan baizik. Krisi kapitalistak, XX. mendean gertatu zen legez, faxismoak eta gerra inperialistak ekarriko ditu berriz ere. Alferrik da begiak ixtea eta hori Euskal Herrian ez dela gertatuko sinesten saiatzea. Errealitatea egoskorra da, eta hau erakuste digu: eguneroko esplotazioa, aberatsak aberatsago, pobreak pobreago.\nErresistentzia eta lan isilaren urteak ditugu aurrean. HERRITAR BATASUNAko militanteok badakigu Euskal Langileriaren alienazio nazional eta sozial sakona ez dela aldatuko egun batetik bestera. Herriz herri, auzoz auzo, fabrikaz fabrika eta lantegiz lantegi proletarioon borrokak piztu, indartu eta hauspotu behar ditugu, gainontzeko langile guztiekin batera. Urte luzeak joanen dira Euskal Nazio Askapenerako Mugimendu Sozialista Iraultzailea sendo eta tinko eraiki arte. Inperialismoaren kontraintsurjentziak eta erreformismo autonomistak ederki suntsitu dituzte Euskal Herri Langilearen borroka tresna teoriko eta organizatibo guztiak.\nEuskal Iraultza Sozialistarako HERRITAR BATASUNA gara. Nafarroako Euskal Langile Errepublika Sozialista da gure helburu taktikoa. Klase, estatu eta patriarkaturik gabeko Euskal Herri Langile libre eta burujabea da gure helburu estrategikoa. Internazionalismo proletarioan oinarritzen da gure borroka, Errepublika Sozialisten Batasuna lortzeko bidean, kapitalismorik gabeko planeta batean.\nEuskal Langileria noizbait bere lozorrotik aterako da. Zapalkuntza kapitalistak horretara behartuko du nahitaez. Jadanik ehunka borroka partzial eta isolatuetan burgesiaren aurkako erresistentzia behin eta berriz berpizten da. Belaunaldi proletario gazteak klase kontzientzia zorrozten ari dira tailer, institutu, fabrika, lan prekario eta unibertsitateetan. Agian haiek lortuko dugu guk irabazi ez duguna. Eutsi, ez etsi, eta bihar-etzi, hautsi! Aurrera! Borroka da bide bakarra! Langile borroka iraultzailea!


LHko kultura ekintzailearen Enpresari Programak proiektuen errekorrarekin ekin dio edizio berri bati - Komunikazioa - Bizkaia.eus\n2021(e)ko abenduaren 03(a) 10:50\nHogeita batgarren edizioan 31 prestakuntza-zentro, 800 ikasle baino gehiago eta 285 negozio-ideia aritu dira. Programa honen 20. urteurreneko ekitaldiak Euskalduna Jauregian itxi dira ikasgeletako enpresa-ekintzailetzarako funtsezko laguntzaileak diren Lanbide Heziketako ikastetxeetako irakasle eta zuzendaritzei memoria bat emanez.\nLaespada: “LHn egon dagoen bultzada ekintzailea behar dugu”\nLehiaketaren edizio berrian, 2021-2022 ikasturterako, programa honen historiako marka guztiak hautsi dira. XXI. edizioan 31 prestakuntza-zentrok parte hartu dute eta 285 ideia aurkeztu dira, 800 ikasle baino gehiagok defendatuta. Horietatik guztietatik 70 aukeratu dira, proiektu horietan parte hartzen duten 192 ikasleek defendatuko dituztenak.\nDEMAK Euskalduna Jauregiko auditoriumean antolatu du ekitaldi berezi hau, urte honetan zehar ospatu den Enpresari Programaren 20. urteurrenean egin diren ekitaldien zikloa ixteko.\nTeresa Laespada, Enplegua, Gizarte Inklusioa eta Berdintasuna Sustatzeko diputatua, eta Mariví Riol, DEMAko zuzendari-kudeatzailea, izan dira ekitaldiko buruak, eta ekitaldiaren aurkezlea Adela Ucar kazetaria izan da. Gainera Alex O`Dogherty umorista, aktore eta musikariaren emanaldia izan du.\nBere esku-hartzean Laespadak nabarmendu du Lanbide Heziketaren bultzada ekintzailea behar dugula , aberastasuna, enpresa-sarea eta enplegua sortzen dituelako, eta oso gauza ederraren sortzaile direlako, komunitate osoaren ongizatea, esaterako .\nEkartzen diguzuen bultzada, gogoa, sormena, talentua behar ditugu. Ez etsi zuen ahaleginean. Imajinatu zer egiteko gai zareten. Imajinatu zer egin dezakezuen. Zuen proiektu ekintzaileetan, txinpartak egon daitezke, garatu dezakezuen guztiaren gar txikiak , gaineratu du.\n20 urte hauetan Enpresari Programaren balantzeak erakusten duenez, LHko ikastetxe horietako ikasleek 1.821 tailer egin dituzte, 3.848 ideia aurkeztu dira eta guztira 863 enpresa-proiektu garatu dira. Bi hamarkada hauetan 48.500 ikasle inguru inplikatu dira 2001. urteaz geroztik.


Foro Ciudadano Irunes-Irungo Hiritar Foroa: Irunen sinbologia frankista dirauela salatu du Bilduk\nAzaroaren 20 eta, Irunen oraindik atari batzuetan dauden plakak kendu gabe daudela gogoratu du Irungo Bilduk aste honetan. «Iaz, gure taldeak erregistroan eta zenbait batzordeetan hainbat eskaera egin zituen. Irungo kaleetan genituen izen batzuk kentzea lortu genuen, nahiz eta oraindik baten bat geratzen den, Mourlane Michelenarena». Hau ere aldatzeko asmoa dutela adierazi zuten. «Kaleetako etxe atarietan oraindik ere garai hartako plakak aurkitzen dira, etxebizitza ministerioak jarritakoak. Horiek erretiratzeko eskaera egin genuen iaz eta joan den hileko osoko bilkuran zerbait aurreratu den galdetu genuen. Iazko erantzun berdina jaso genuen: pribatuekin hitz egin beharrra eta horrek dakarren lana. Udal hau gobernatzen duen alderdi sozialistari gai honi heldu diezaion eskatu nahi diogu. Egin ditzala egin beharrekoak». Horregatik, datorren asteazkeneko osoko bilkuran mozioa aurkeztuko du Bilduk, 2015eko azaroaren 20rako, Udalbatzak, gisa honetako sinbologia guztia kenduta egoteko konpromisoa har dezan.


Lambretta ziklomotorrerako Zenith karburagailua — Armagintzaren Museoa\nLambretta ziklomotorrerako Zenith karburagailua\n1958 Hileko pieza\nHil honetan, otsailean, Industria Armagintzaren Museoak "Velomotores Eibarreses" izeneko erakusketa eskainiko du, zeinetan erretrospektiba interesgarria erakusten den ziklomotorren eta beren osagaien ekoizpenaren hasieraren gainean.\nHori dela eta, Eibarren ekoiztutako Lambretta ziklomotorrerako Zenith 20 MX karburagailua aukeratu dugu hilabeteko pieza gisa; izan ere, pieza gakoa da XX. mendeko Eibarko bi enpresa handiren ikurra baita: Carbureibar S. A. eta Lambretta Locomociones S. A. 1958. urtean sortutako Zenith karburagailua Lambretta -60ko hamarkadaren Eibarko izarra- markako lehen ziklomotor modeloetarako egin zen.\nKarburagailua, XIX. mendearen erdialdean asmatua, eztanda-motorra osatzen duen piezetako bat da eta bere funtzioa da motorreko errekuntza-ganberan sartu baino lehen airea eta erregaia neurri egokian nahastea. 80ko hamarkadan, goi zilindradadun ibilgailuak eta gasolina-injektoreak agertzean sistema honek garrantzia galdu zuen pixkanaka. Gaur egun, karburagailuak edo eztanda-motorrak injekzio-sistema berrien aldean zaharkituta daude eta ia-ia ez dira erabiltzen. Egia esan, injekzio-sistema berriek abantaila inportanteak eskaintzen dituzte potentziari, kontsumoari, segurtasunari eta gas kutsatzaileei dagokienez. Hala ere, hainbat adituren ustez -nostalgiko samarrak, agian- eztanda motorrak berreskuratu egingo omen dira aurrerakuntza eta ikerketa berriak direla-eta, eta mikrozirkuituen erabileraren ondorioz.\nNolanahi ere, une honetan, ez Carbureibarrek ezta Lambrettak ere, biak ala biak gure industria-iraganeko enpresa titanikoak, ezin izango dute ikerketa industrialeko prozesu berri hauetan parte hartu.\n1957an eta 1952an sortuak, hurrenez hurren, enpresa biek automobilgintzan garatu zuten euren industria-jarduera, lehenengo urteetan atzerriko ekoizpen-lizentziapean, baina aurrerago euren produktuak ekoiztuta. Izan ere, Carbureibar S.A., esaterako, Frantziako Zenith lizentziapean hasi zen karburagailuak egiten nahiz eta denborarekin bere karburagailuak ekoiztuko zituen motozikloetarako, automobiletarako eta motokultorretarako; baita freno-ekipamenduetarako huts-bonbak eta erregaizko bonba mekanikoak ere. 1971n enpresa Abadiñora eraman zen eta 1991n Pierburg taldean integratu zen. Gaur egun, Kolbenschmidt Pierburg AG. taldeko partaide da eta hainbat osagai fabrikatzen ditu automobilgintzarako, hala emisio kutsatzaileak murriztera bideratutakoak, nola aire-elikatze eta freno-sistemei begirakoak. Beste behin, paregabeko enpresak ditugu, garai hartako merkatuaren egoera berrira egokituta, gure industriaren berrikuntza, aniztasuna eta hazkundea ahalbideratu zituztenak.\nMotorgintza interesatzen bazaizue eta gure historia industriala ezagutzeko jakin-mina baduzue, etorri zalantzarik gabe, gure museoko erakusketa interesgarri honetara.


Aitzina! - Wikipedia, entziklopedia askea.\nAitzina! Ipar Euskal Herriko gazte ezkertiar eta abertzaleen antolakundea da, 2013ko azaroaren 2an sortua. Haren ildo politiko nagusiak abertzaletasuna eta ezker politikoa dira eta bereziki euskara sustatu eta defendatzea baita, gazte erakunde gisa, Euskal Herriko gazteak euskalduntasunera erakartzea ere. Hego Euskal Herriko Ernai gazte erakundearekin batera, hainbat ekimen egin ditu.\nEzker abertzalea, euskaltzaletasuna\nAitzina! erakundeak 2013ko azaroaren 2an aurkeztu zen, Jeiki gazte egunaren baitan. Hil haren amaieran, Euskal Herriko bost gazte antolakundek (Aitzina!, Euskaldun Gazteria, ELB Gazte, Ernai eta Ikasle Abertzaleak) mobilizazio deialdi bateratua egin zuten Maulen. Abenduaren 3an, euskararen eguna antolatu zuten Baionan eta hainbat ekitaldi antolatu zituzten.\n2014ko hasieran, Marengo karrikan (Baiona) gazte erakundearen egoitza ireki zen eta Euskal Herriko Kazeta (EHKZ) kazetaren sorrera babestu zuten. Urte bereko urrian, Aitzina!-ren egoitza miatu eta lagun bat atxilotu zuten, frantses hutsean ziren bide seinaleak kentzea leporatuta.  Hurrengo hiletan ere atxiloketak izan, ziren frantsesezko bide seinaleen auzia zela eta. Horren aurka, mobilizazioak antolatu zituen; besteak beste, Euskal Herriaren nortasuna aldarrikatzeko bide seinaleak jarri zituzten Aitzina!-ko gazteek.\n2017ko urrian, "Jauzi bat Aitzina" dinamika berria aurkeztu zuen antolakundeak. Bertan, urte osoan zehar eramaniko ikerketaren emaitzak aurkezten dira, non Aitzinaren hutsuneak eta etorkizunerako konpromezuak aurreikusten diren.\n↑ «Aske utzi dute goizean atxilotutako Aitzina-ko kidea», Berria, 2014-10-16\n↑ Itxaso Cuevas, «Euskal Herriaren nortasuna aldarri, bide seinaleak jarri ditu Aitzina-k», Berria, 2014-12-24\nAitzina!, erakundearen webgunea.\nAzken aldaketa 13 abendua 2019(e)an, 11:56(e)tan


Ideiak eta kopuruak | El Correo\nZurekinIdeiak eta kopuruak\nIdeiak eta kopuruak\nEztabaidak ezberdin pentsatzen duenaren larruan jartzen lagundu beharko liguke\nARITZ GORROTXATEGI Miércoles, 23 agosto 2017, 02:22\nPoztu egiten gara gu bezala pentsatzen duen norbaiten iritzia entzun edo irakurtzen dugunean. Haren gogoeta edo iradokizunekin bat gatozenean, gure sineste sendoak berrestu eta indartu egiten direla uste izaten dugu. «Nik esaten nuena», diogu ahopean (eta ez hain ahopean zenbaitetan), gu bezala pentsatzen dutenak gehiago izateak gure ideiak automatikoki bermatu eta balioztatuko balitu bezala. Eta, tamalez, sarritan hor geratzen gara, gehiago izatearen poz lausoan. Gehiengoan bilatzen dugu gure ideien onespena, gehiengoarekin erkatzen ditugu, gehiengoarekin aurrez aurre jartzen. Bestela esanda, kuantitatiboki neurtzen dugu haien indarra, ez hainbeste kualitatiboki. Izan ere, senean txertatua dugu gehiengoak esan edo egiten duena zuzena dela. Demokrazia, hain zuzen ere, horretan datza: gehiengoak dioena onartzean. Arrazoia ote duen edo zuzen ote dabilen, hori beste kontu bat da. Zorionez, hurrengo hauteskundeetan konpon dezakegu aurrekoan egindako hanka sartzea, nahiz eta batzuek beti aldarrikatzen duten kataklismoa.\nBaina, ideiez ari garela, 'argumento ad populum' hori ere aski txertatuta dugu ideien alorrean. Nolanahi ere, ‘gehiengoak’ aldakorrak diren bezala, ideiak ere aldakorrak izan daitezke. Ideiak berez nekez izan daitezke absolutuak eta aldaezinak. Ideiak aldatu, garatu, zuzendu egin daitezke, baita pertsonak ere. Ideiak materiagabeak dira, baina ez da ahaztu behar nonbaitetik datozela, norbaitzuk mesedetu edo kaltetu ditzaketela. Edo axolagabe utzi. Ideia batzuk ez dira betiko, egoera eta jendea aldatzen delako, eta, horrekin batera, baita ideiak berak ere. Ideiek errealitatea izaten dute aurrean sarritan. Ideia batzuk eder askoak dira, baina nekez gauzagarriak. Zer gertatzen da, ordea, ideia batzuen pean urtetan bizi ostean, hurrengo belaunaldiari ideia horiek irrigarriak irudi-tzen bazaizkio? Zein da ideien helburua, helbururik baldin badute? Zein da ideiekin dugun harremana? Ideia bat aurrera eramateko edozer da zilegi ala badira muga jakin ba-tzuk? Zer dute lehentasuna, ideiek ala giza bizitzek? Bestalde, badira autonomoak ez diren pertsonak, ideia baten pean baino bizi ez direnak. Eta zergatik besarkatzen ditugu ideia batzuk eta ez besteak? Zerk lotzen gaitu ideietara, arrazoiak ala bihotzak? Gorrotoak ala maitasunak? Ala ohitura hutsak? Eta zer pentsatzen dugu guk bezala pentsa-tzen ez duen jendea parean dugunean? Haiek kuantitatiboki neurtzera jotzen al dugu?\nNormalean, ideien gainean eztabaidan aritzen garenean, zertaz aritzen gara benetan? Balio al dute eztabaida eta debateek inoren iritzia aldatzeko ‘a priori’ak hainbeste garrantzi badu? Lagun, hizlari, tertuliakide edo ezein iritzi-emaile entzuten dugunean, gure ideien aldera jotzen badu berehala pizten zaigu enpatiaren bonbilla. Habia egiten dugu gu bezala pentsatzen duen horren hi-tzetan, eta ez gara harago joaten. Neurri handi batean, futbolzaleek bezala jokatzen dugu. Badakigu zein den gure taldea, eta horri eutsiko diogu amaiera arte. Zergatik? Gure taldea delako. Bestearen argudioak ez zaizkigu axola, bestearenak direlako. Oker dagoelako.\nUnamunok biziki atsegin zuen eztabaida, Heraklitozale amorratua baitzen. Descartesen esaldi ospetsua bereganatu zuen bere erara: Eztabaidatzen dut, beraz banaiz. Azken batean, eztabaidak ezberdin pentsa-tzen duenaren larruan jartzen lagundu beharko liguke. Bilbotar pentsalariak irakurleen gutun eta iritziak jasotzen zituen, bere obrari buruzko iruzkinak egiten zituztenak. Bitxiki, norbaitek kontra egin eta aitortzen bazion ez zetorrela bat bere liburuan azaldutako ideiekin, Unamunok poz txiki halako bat hartzen zuen. «Sikiera nire liburuak pentsarazi egin dio… Ez da gutxi». Esaldi jakin batek, gogoeta batek, arrazoibide batek aldeko edo kontrako argudioak bilatzera bultza gaitzake, eta, horretan ari garela, urrundu egiten gara kopurutik, eta mamian sartzen. Hori da eztabaiden alde interesgarria: pentsatzera bultzatu gaitzaketela, ez bestea konbentzitzeareki n itsutzera.\nKutxabankek %70 murriztu du higiezinen negozioarekiko esposizioa Correosekeko banatzaileak 15 moto elektrikotan mugitzen dira


Hidrosfera - Wikipedia, entziklopedia askea.\nUraren zikloa, hidrosferaren prezesu garrantzizkoena.\nHidrosfera (grezieratik hydros: ura eta sphaira: esfera) Lurreko Zientzietan lurrazpian, azalean eta gainazalean dagoen urak osatzen duen sistema materiala da. Hidrosfera urez eta uretan proportzio desberdinetan disolbaturik dauden gatz eta gasez osatua da. Ez da geruza jarraitua, hau da, lur azaleko gune batzuetan 11 kilometroko lodiera du eta beste gune batzuetan, berriz, ez da ia existitzen, eta hori du ezaugarri garrantzitsu eta esanguratsuena. Ezaugarri hori izateko hiru arrazoi nagusi daude: batetik, hidrosfera kopuruz mugatua izatea; bestalde, hidrosferako ur masaren barnean molekulak alde batetik bestera mugitzea, eta azkenik, litosferaren gainaldeak gorabeherak izatea.\nHidrosferak Lurraren osagai isurkari guztiak hartzen ditu bere baitan eta, klimari dagokionez, bigarren azpisistema garrantzitsuena da, eguratsaren ondoren. Hidrosferaren osagai dira itsasoak, aintzirak, ibaiak eta lurpeko urak, baina hidrosferaren ozeanoek hartzen dute zatirik handiena, ozeanoetan baitago Lurreko ur guztiaren %97,2\nHidrosfera osatzen duen ura sekzio desberdinetan sailkatzen da, zeintzuk bolumenari dagokionez handitik txikira honako hauek dira:\nOzeanoak, lurrazalaren bi heren estaltzen dituzte 3000-5000 m-ko sakontasunaz.\nGlaziarrak kontinentearen zati bat hartzen dute. batez ere, txapel glaziar biak, Groenlandiakoa eta Antartikakoa. Baina mendiko glaziarrak baita ere, lodiera eta zabaltze txikiagokoak, latitude guztietan.\nGainazaleko [[ur emari]a], oso sistema dinamikoa eta bi ibai luzez osatua\nNolakotasuna[aldatu | aldatu iturburu kodea]\nHorrela, Lurreko zati gotorra eta gas egoerakoa banatzen dituen interfasean pilatzen da ura. Litosferako puntu guztietan grabitatearen eragina berdina balitz, hau da, puntu guztiak zentrotik distantzia berera egongo balira, ur isurkariak geruza jarraitua osatuko luke, gune guztietan lodiera berdinekoa eta litosfera guztia inguratzeko modukoa, eta grabitazio-eremu batek mugaturik legoke. Baina litosferaren gainaldea ez da erregularra, eta, horrenbestez, ura sakonuneetan pilatzen da eta bete egiten ditu.\nHidrosfera mota desberdineko urez dago osatua. Lurraren sakoneneko aldeetan itsaso eta ozeanoetako ura dago, gatz asko duena disolbatua; Lurreko ur edukin guztiaren %97,2 hartzen du ur gaziak. Ur geza da, berriz, euriteen bidez edo izotz biltegietatik Lurrera iristen eta ondoren ozeanoetara isurtzen dena. Ur gezeko masak dira, halaber, litosferaren sakonuneetan aldi batez harrapaturik gelditzen diren urak. Hidrosferan ur gazia eta ur geza zergatik dauden ulertzeko, hidrosferaren sorrerari begiratu behar zaio. Eguratsa bezala, lurrak berak isuritako gasen ondorioz sortu zen Lurraren gainaldeko masa isurkaria ere. Lurrak ur lurrun asko isuri zuen beste zenbait elementuren artean; ondoren ur masa horren prezipitazioa gertatu zen, eta prezipitatzean arazte lana egin zuen urak: gatz asko disolbatu zuen eta lehenengo masa ozeaniko handia osatu zuen horrela. Ur gazi hori erliebeko behereneko aldeetan pilatu zen.\nSailkapen honek hartu du sailkapen klasikoaren tokia; izan ere, sailkapen klasikoak ur gazia eta ur geza bereizten ditu, baina sailkapena egiteko gatz kopurua kontuan hartzen denez, gerta daiteke bigarren saileko urak, ur geza deituak, lehenengokoak baino gatz kopuru handiagoa izatea, eta sailkapena onartezina izango litzateke, horrenbestez.\nItsasoko urak osaera berdintsua du beti, eta litroko 23 eta 28 gramo arteko gazitasuna izaten du. Hala ere, zenbat ur lurruntzen den, kontinentetik zenbat ur eta zein aldetatik iristen zaion edo izozmendien eta hormaguneen fusioa gertatzen den, horren guztiaren arabera itsasoko urak ez du gune guztietan gazitasun bera ere izaten: 40 gramorainoko gazitasuna izan dezake gune batzuetan eta 10 gramokoa soilik beste batzuetan.\nAtlantikoa, Ozeano Barea, Indiakoa, Artikoa eta Antartikoa dira bost zati nagusiak, baina itsasertzaren formaren arabera zenbait azpieskualde bereizten dira ozeanoetan –kanpo edo barne eskualdeak–, eta eskualde horiei ematen zaie, hain zuzen ere, itsaso izena.\nOzeanoek sakonera handia dutenez –3000 metroko sakonera batez beste– ozeanoko ura azaletik hondorako zenbait geruza teorikotan banatu ohi da, nahiz eta ur zatikiak ur masaren barnean edozein norabidetan mugi daitezkeen. Banaketa hori azaletik sakonera ezaugarriak nola aldatzen diren ikusteko egiten da, eta ez hainbeste geruzen artean alde handiak daudelako; izan ere, geruza batetik besterako aldaketak ez dira bat-batean gertatzen eta ur masen baitan goitik beherako eta behetik gorako mugimenduak gertatzen dira.\nKontuan hartu beharra dago bero trukea difusio molekularraren bidez eta, batik bat, zurrunbilo bertikalen bidez gertatzen dela uretan. Zurrunbilo bertikalei esker gazitasun maila eta tenperatura desberdineko urak nahasten dira. Baina, dena dela, zenbat eta sakonago jo, orduan eta alde termiko handiagoa nabarmentzen da urean, hau da, zenbat eta sakonago jo beheranzko gradientea du tenperaturak, eta tenperatura gradiente horren arabera zenbait geruza bereiz daitezke:\nLehenengo geruza, goi geruza edo epitalasa: ur masa guztian dentsitate gutxien eta bero gehien duen geruza da. Geruza honetan du ingurugiroko tenperaturak eragin zuzenena, eta arrazoi hori dela eta, urteko batez besteko tenperaturan alde handiak daude geruza honetan zehar horizontalki mugitu ahala: 30 gradu izan ditzake ekuatore inguruan, esaterako, eta 2 zero azpitik lurburuetan. Epitalasak ehun metro inguruko lodiera du, eta aktibitate handiko geruza da; itsas uhinek azaleko ur beroa eta sakoneko ur hotza nahasten baitituzte, eta, horrenbestez, geruzaren goialdearen eta behealdearen arteko tenperatura aldea ez da oso nabarmena, nahiz eta behean zertxobait hotzagoa den.\nBigarren geruza edo termoklina goi geruzaren azpian dago. Geruza honetan bat-batean jaisten da tenperatura. Ekuatore inguruko latitudeetan azal samarrean hasten da eta mila metrotarainoko sakonera iristen du, oro har.\nHirugarren geruza ur sakonen geruza da. Termoklinaren azpitik tenperatura pixkanaka jaisten da, bat eta hiru gradu arteko tenperatura arte. Gune horretan, itsas hondoan, ur masak ia homotermikoak dira, hau da ez da tenperatura aldaketa handirik izaten.\nEstatikoak[aldatu | aldatu iturburu kodea]\nHidrosferaren propietate estatiko aipagarriena presioa da. Presioak aldaketak izaten ditu dentsitatearen eta, horrenbestez, tenperaturaren arabera, baina oro har banaketa konstantea duela-eta, zenbat eta sakonago orduan eta handiagoa dela –hamar metroko atmosfera bat igotzen da– esaten da oro har. Propietate estatikoa da, orobat, argia, ekosistementzat ezinbestekoa baita. Uretara iristen den argi energia ur zatikiek xurgatzen dute pixkanaka, eta horrela, zenbat eta leku sakonagoa izan orduan eta argi intentsitate gutxiago egoten da, harik eta batere argirik gabeko gunea (leize ura) hasten den arte. Argiaren muga 80 eta 100 metro arteko sakoneran dago, eta eremu fotikoa (argia duena) eta afotikoa (argirik gabea) banatzen ditu. Ur sakonetan argirik ez dagoenez, materia bizi gehiena, algak batik bat, masa isurkariaren goialdean pilatuta egon ohi da.\nDinamikoak[aldatu | aldatu iturburu kodea]\nDena dela, ur geldien goiko geruzetan beroak denbora gehiagoz irauten du eta horren ondorioz tenperatura ez da berdina izaten azalean eta sakonean: tenperatura beroena azalean izango da eta zenbat eta beherago jo, orduan eta hotzagoa izango da, harik eta 4 graduraino jaisten den arte. Tenperatura horretan du itsasoko urak dentsitate gorena; behin tenperatura hori iristen duenean, ura gorantz izozten da eta ez dio uzten ur hotzari hondoratzen.\nOrriaren azken aldaketa: 12 maiatza 2022, 12:27.


Egun osoko egitaraua eta beste pare bat ekintza - Aramaio - 2019-03-08 - Goiena.eus\nEgun osoko egitaraua eta beste pare bat ekintza\nJulen Iriondo 2019-03-04 10:02\nIazko Martxoaren 8ko bilkura.\nEmakumeen Nazioarteko Eguna goizetik iluntzera, elkarrekin eta herrian, aldarrikapen giroan igarotzeko dei egin dute Aramaixoko Talde Feministak eta Itur-Zuri emakume elkarteak; film emanaldiak eta bazkaria ere izango dira astean.\nBi taldeek elkarlanean antolatutako egitarauko lehen ekintza etzi izango da, eguaztena, 20th century women pelikularen bueltan: 18:00etan, kafe tertulia egingo dute, pelikularen aurkezpen txiki batekin eta Martxoaren 8aren gaineko azalpenekin; ondoren, 18:30ean, film emanaldia egingo dute, kultura etxeko aretoan. Asebetetzerik eza, desorientazioa, amatasuna, konfiantza krisia eta halako gaiak hiru emakumeren ikuspuntuetatik jorratzen dituen pelikula da; bizitzako etapa desberdinetan daude emakumeok, izaeraz askotarikoak, baina misio batek batzen ditu, nerabe baten heziketa emozionalak –ama, laguna eta maitale nahi lukeena dira hiru emakumeak–. 16 urtetik gorakoentzako ekintza da eguazteneko hau.\nMartxoaren 8rako, berriz, egitarau bete-betea antolatu dute Aramaixoko Talde Feministak eta Itur-Zuri emakume elkarteak. 10:30ean plazatik abiatuta, herria girotuko dute; pankartak jarriko dituzte hainbat puntutan, txapak eta xingola moreak salduko dituzte eta, musika lagun, egunerako greba deia –zaintza greba, besteak beste– gogoraraziko diete herritarrei.\nKONTSUMO GREBA ERE BADELA-ETA, ITURRIZ ITURRI EGINGO DUTE POTEOA BAZKALDU AURRETIK\n12:00etan, bilkura egingo da plazan, eta Aramaiorako prestatutako idatzia irakurriko dute antolatzaileek. 12:45ean, iturripoteoa egingo dute herriko hainbat iturri lotuz; kontsumo greba irudikatu nahi dute honekin, eta etxetik ekarritako edariak edo iturriko ura izango dira poteo honetan edango dituztenak.\n14:00etan, bazkaria egingo dute Sastiñan, jan-edanak eta mahaitresnak bakoitzak eramanda; ez da aurrez izenik eman behar. Bazkalostean, bingoa egingo dute, eta musika eta tertulia ere izango dira. 19:30ean, berriz, kalejiran joango dira kultura etxetik plazara, trikitilariekin. Han, dantza emanaldia egingo dute, eta eguerdiko komunikatu bera irakurriko dute. Egitarau honekin, Aramaioko emakumeek –askotariko adin eta soslaidunak– Emakumeen Nazioarteko Eguna elkarrekin eta herrian ospatzea nahi dute antolatzaileek.\nBiharamunean izango dira azken ekintzak. Bazkaria egingo dute emakumeek Añai tabernan, 14:00etan. Gaur da izena emateko azken eguna, tabernan bertan, okindegian, erretiratuen egoitzan edo kultura etxean. 25 euroko prezioa du, eta zuzeneko musika egongo da. Amaitzeko, Alanis filma emango dute kultura etxean, 21:00etan.


Azken produktua kalitatezkoa izango dela bermatzeko, honako Arbitraje sistema hitzartu dugu.\nAzken produktua kalitatezkoa izango dela bermatzeko, honako ebaluazio protokoloaren araberakoa izango da artikuluak hautatzeko prozesua:\n1. Deialdia artikulu zientifiko eta originalak jasotzeko aldizkariak duen helbide elektronikoaren bidez egingo da. Deialdia aldizkariaren webgunean argitaratuko da. Gainera, deialdiaren berri emango zaie hainbat unibertsitatetako Literaturaren teoria eta Literatura konparatuko sailei. Horretarako bi hilabeteko epea izango da.\n2. Erredakzio kontseilua artikuluak ebaluatuko ditu, horretarako pareen sistema erabilita. Beraz, artikulu bakoitza gutxienez batzordeko bi kidek irakurriko dute. Ebaluatzeko irizpide kualitatibo eta formalak aldizkariaren webgunean izango dira deialdia abiarazi aurretik. Erredakzio kontseilua 15 eguneko epea izango du bere lana egiteko.\n3. Batzorde editorialak onartzen ez dituen artikuluen egileei idatziz azalduko dizkie erabakiaren arrazoiak.\n4. Lehen hautaketaren ondoren, Batzorde zientifikoak baloratuko ditu artikuluak. Batzordeko bi kidek baloratuko dituzte, eta 30 eguneko epea izango dute horretarako.\n5. Batzorde zientifikoak onartzen ez dituen artikuluen egileei, idatziz azalduko zaizkie erabakiaren arrazoiak. Onartutakoei ere idatziz jakinaraziko zaie euren artikuluekin 452ºF aldizkarian parte hartuko dutela.\n6. 25 eguneko epean argitaratuko da alea. Ez ditu hamar artikulu baino gutxiago izango, ezta hemezortzi baino gehiago ere.


‘andoni egaña’rekin etiketatutako sarrerak\tXenpelar eta Chopin, eskutik helduta\n“Bi arreba”. Andoni Egaña eta Xabier Lizasoren proiektu berria. Xenpelar eta Chopin. Bertsoa eta pianoa. Ikuskizuna. Andoni Egaña bertsolariak eta Xabier Lizaso piano-joleak emanaldi berri bat abian jarriko dute. Bertsoa eta musika uztartuko dituen emanaldiak bi pertsonaia ezagunen bizitza islatuko du: Xenpelar eta Chopin. Musika eta bertsoa uztartuz, bi pertsonaia horien bizitza islatuko dute. Hauxe da istorioa: Chopinzalea da Xabier Lizaso piano-jolea. Xenpelar gustuko du Andoni Egaña bertsolariak. Chopinek eta Xenpelarrek badute elkarrekiko antzekotasunik. Garai beretsuan bizi izan ziren. Biak ziren, bakoitza bere arloan, artista handiak. Biak izan ziren berritzaile. Biak ziren katolikoak. Biak ziren Estadurik gabeko nazioetakoak. Biek bizi izan zituzten garai politiko gatazkatsuak. Biak hil ziren gazterik, biak gaisotasunez ondorioz, bata 34 urterekin eta bestea 39rekin. Eta heriotza orduan, biek izan zuten ondoan…arreba. Chopin eta Xenpelarrek ez zuten elkar ezagutu. Xabier Lizasok eta Andoni Egañak bai. Horregatik, bi mundu, bi obra, bi kultur-modu eta bi arreba ezagutu eta ezagutzera emateko ahalegina egin dute. Lehen emanaldiak:\nCategories: Berriak\tTags: andoni egaña, bertsoa, bi arreba, chopin, pianoa, xabier lizaso, xenpelar\tAuzolanean osatutako bertsoak\nCategories: Hitzetik Hortzera\tTags: andoni egaña, Ane Labaka, Bertso saioa, Hitzetik Hortzera, LAsarte, maialen lujanbio, ttakun, unai muñoa\tZer gertatzen da bertsolarien burmuinean?\nGaia entzun, bertsoaren amaiera pentsatu, errimak ekarri, doinua aukeratu, esaldiak josi, ideiak borobildu … eta bertsoa osatu. Hori guztia denbora tarte oso laburrean egiteko gai da bertsolaria. Hori guztia egiten ari den bitartean bertsolariaren burmuinean zer gertatzen ari den ikertzen ari dira BCBL burmuina eta hizkuntza ikertzen dituen zentroan. 18 bertsolari ezagun ari dira probak egiten, tartean Andoni Egaña. Lehenik test arruntak, ondoren hizkuntzarekiko gaitasuna neurtzen duten probak eta azkenik, erresonantzia magnetikoa egin bitartean bertsoa bota:\nBertsolariek amaitzen dutenean, bertso eskoletan ari direnek egingo dituzte probak. Inprobisazioarekin zerikusirik ez duten euskaldun zaharrek ere egingo dituzte zenbait azterketa. Guztietatik ateratako datuak alderatu egingo dituzte eta urte eta erdi barru emaitzak izango ei dituzte. Zer aterako ote da? Categories: Berriak\tTags: andoni egaña, BCBL, bertso eskolak, bertsolariak, burmuina, hizkuntza, ikerketa\tHitzetik Hortzera: Galdakao, Arrasate …\nAste honetan ere, Hitzetik Hortzera bertsoz gainezka etorri da. Osorik ikusi nahi baduzu, horra EITB Nahieranetik hartutako pieza: Categories: Bederatzikoa\tTags: andoni egaña, bertsolaritza, Hitzetik Hortzera, iratxe ibarra, Jon Artano, jone uria\tAndoni Egañaren bihotzeko fonoteka\nCategories: Euskadi Irratia\tTags: abestia, andoni egaña, bertsolaria, Euskadi Irratia, fonoteka, kantua, musika\tRSS


Neringako dunak - ZientziaEus\n2008/11/19 Elhuyar Iturria: Teknopolis\nKurlandiako istmoko hondarrezko dunen paisaia haizeak eta mareek etengabe mehatxatzen duten ekosistemen adibide paregabea da. Historiaurrean jada jendea bizi zen toki honetan. Hain zuzen ere, toki honek dagoen bezala iraun badu, neurri batean gizakiak higadurari aurre egiteko gauzatu dituen ekimenei esker izan da. Basoa berritzeko proiektu bat baino gehiago egin izan da historian zehar.\nPenintsula bera duela 5.000 urte inguru eratu zen, eta XVI. mendea arte bere horretan mantendu zen. Deforestazio bortitza gertatu zen orduan, batetik larre-abereen kopurua handitu egin zelako eta, bestetik, arbola gehiegi moztu zirelako eraikuntzan erabiltzeko. Dunek oztoporik ez zutenez, aurrera egin zuten, eta herrixkak hondarpean hartzera iritsi ziren. Paisaia bere onera etor zedin, ahalegin handia egin zen birlandatzen eta basoberritzen.\nNeringako penintsula gune babestua da gaur egun. Alde batean, Kurlandiako aintzira du, eta bestean Baltikoko itsasoa. Itsmoa gutxi gorabehera 100 kilometro luze da. Lituaniako Sahara ere deitu izan zaio inguru honi, itsmoaren erdia hondarrezko duna garaiz osatua dagoelako. Dunetako batzuk 70 metroko altuerara iristen dira. Alderik estuenean itsmoak 400 metro ditu, eta ia 4 kilometro alderik zabalenean. Istmoaren erdia Lituanian dago; beste erdia, Errusian.\nKostaldeko dunak, haizearen hareazko sorkuntza


Europako Kontseiluan eremu urriko hizkuntzen itunaz ardura duen Adituen Bilkura Euskaltzaindian - Euskaltzaindia\nApirilaren 22tik 24ra bitartean, Euskaltzaindiak ostatu eman dio, Bilbon duen egoitzan, Europako Kontseiluan Eskualdeetako edo Eremu Urriko Hizkuntzen Europako Gutunaren Adituen Komiteari, udaberrian egiten duen Bilkura han egiteko.\nEskualdeetako edo Eremu Urriko Hizkuntzen Europako Gutuna Europako Kontseiluak bultzatu zuen. 1992an onetsi zen baina, estatu gehienak mesfidati agertu ziren haren aurrean eta 1998ra arte ez zen indarrean sartu, lehendabiziko bost estatuek berretsi zutenean.\nHandik hona bide luzea egin du Europako Gutunak eta gaur egun Europako Kontseilua osatzen duten 47 estatuen erdiak berretsi du. Espaniak 2001ean berretsi zuen Europako Gutuna eta eginbide zorrotzenak hartu zituen eremu guztietan. Azken urteotan Gutunaren arrakasta handiago izan da Europako "ordenaren" osagai oinarrizkoa bihurtu den arte.\nAdituen Komiteak Europako Gutunaren aplikazioa kontrolatzea du betekizun. Gutuna berretsi duten estatuek hiru urtean behin txosten bat igorri behar diote Europako Kontseiluari eta argibide zehaztak eman behar dizkio Estatu horrek haren barnean egiten duen Gutunaren aplikazioaz.\nAdituen Komiteko lan talde bat bisita egiten du dagokion Erresuman, han maila guztietako agintariekin zein eremu urriko hiztunen GKEetako ordezkariekin informazioa zuzenean jasotzeko eta agintariek adierazitakoa kontrastatzeko. Hori guztia oinarri hartuta Komiteak Estatuari buruzko haren txostena egiten eta onesten du Komitearen osoko Bilkuran. Ondoren, txosten horretan oinarrituta, hala badagokio, Europako Kontseiluko Ministroen Komiteak Gomendioak zuzentzen dizkio dagokion Estatuari.\nEuskaltzaindiaren Bilboko egoitzan egindako bilkuran Adituen Komiteak Txipreri buruzko txostena onetsi du, aurreko Bilkuran eztabaituta izan ondoren, eta osoki eztabaidatu eta onetsi egin ditu, baita ere, Armeniari buruzko txostena, Errepublika Txekiarrari dagokiona eta, azkenik, Eslovakiari dagokiona ere.\nEuskaltzaindiaren izenenan, Xabier Kintana euskaltzainak eta Akademiaren idazkariak ongi etorria eman zien Adituen Komiteko kideei eta Komitearen izenean Stefan Oeter irakasleak, haren buru denak, eskerrak eman zizkion Euskal Akademiari izandako harreragatik eta adierazi zuen Europako Gutunaren Adituen Komiteko kideentzat ohore handia dela haren Bilkura egiteko Euskaltzaindian ostatu hartu izana.


Hamar urte daramatzaten behin-behinekoek ez dute oposiziorik egin beharko | Ekonomia | Berria\nHamar urte daramatzaten behin-behinekoek ez dute oposiziorik egin beharko\nEspainiako Gobernuak lege gisa tramitatuko du araudia, eta aldaketak sartzea onartu du. Administrazioek azterketa ez-kanporatzaileak egin ahalko dituzte\nSindikatuen protesta bat, enplegu publikoaren alde. ANDONI CANELLADA / FOKU Tamaina handiagoan ikusi\nDekretu bidez onartu nahi zuena lege egitasmo moduan tramitatuko du Espainiako Gobernuak, eta hitzeman du beste taldeen ekarpenak jasoko dituela. Besteak beste, puntu hauek aztertzeko prest agertu da: hamar urte baino gehiagoko esperientzia duten aldi baterako langileei plaza oposiziorik gabe ematea, eta administrazio batek hala nahi badu oposizio proba ez-kanporatzaileak egiteko aukera izatea, azterketa guztien eta esperientziaren emaitzen batuketa aintzat hartuz, horietako bat gainditzen ez bada ere.\nAtzo, urte politikoaren azken legebiltzar saioan, administrazio publikoan behin-behinean ari diren langileen auziari heltzeko egitasmoak ERCrekin egindako azken orduko akordio bati esker lortu zuen aurrera egitea. Irudi aldetik kolpe gogorra izango litzateke Pedro Sanchezen gobernuarentzat berau babestu ohi duten talde parlamentarioek atzera botatzea. Legealdi honetan behin baino ez da gertatu hori: iaz, udalen superabitak Madrilen esku uztea eskatzen zuen dekretuarekin.\nOraingoarekin ere ez zeuden ados. Eta, haiez gain, gobernuko kide Unidas Podemosek ere aldaketak eskatu zituen. Azkenean, dekretuak lege egitasmo gisa tramitatuta egingo du aurrera, diputatu baten boto bakar batengatik izan bada ere. Gobernuko bi kideez gain, hura babesten dutenen artean soilik ERCren aldeko botoa jaso zuen. EAJk «abstentzio kritikoaren» aldeko hautua egin zuen; Mas Pais ere abstenitu egin zen, eta EH Bilduk aurka bozkatu zuen, Junts, CUP eta BNGrekin batera. Euskal Herriko gehiengo sindikalak dekretua baztertzeko eskatu zien «euskal alderdiei» aurreko astean, oinarrian dagoen arazoa konpontzen ez duelakoan eta autogobernuaren aurkako «erasoa» delako. Azpimarratu zuten funtsean Madrildik jarraituko dutela ezartzen zenbat langile publiko beharko dituzten euskal administrazioek.\nIzan ere, egungo behin-behinekotasun tasa handiak lotura zuzena du aurreko hamarkadako krisi ekonomikoaren ondorioekin: urteotan aldi baterako kontratazio formulak ugaritu egin dira administrazioan, eta apenas egin den lan eskaintza publikorik, Espainiako Gobernuak erkidegoei eta udalei ezarritako debeku eta mugengatik. Besteak beste, Madrilek ezartzen du funtzionarioek erretiroa hartu ondoren hutsik utzitako zenbat eta zein postu bete behar diren (birjartze tasa deiturikoa); azken hamar urteetan horietako asko konkurtsora atera gabe geratu dira, eta behin-behinekotasuna nabarmen handitu da.\nHain justu, araudi berriaren puntu beroenetako bat da hori, eta Madrilen esku jarraituko luke oraingo testuaren arabera. Atzoko saioan, EH Bilduk muga hori bertan behera uzteko eskatu zuen, eta euskal administrazioen eskumenen esparrua errespetatzeko. EAJrentzat, egitasmoaren tramitazioak aukera eman dezake «hainbat gauza zuzentzeko» eta euskal administrazioek alor horretan duten erabakitzeko gaitasuna aintzat hartzeko. ELA sindikatuarentzat ere birjartze tasa ezabatzea ezinbestekoa da behin-behinekotasun tasa murrizteko.\nAraudi berriak horixe du xede, %8tik behera jaistea (%28koa da Espainian), Europako Batasunak Espainiako Gobernuari behin baino gehiagotan eskatu dion moduan; azkenekoz, Next Generation funtsen harira. Hego Euskal Herrian %40koa da, eta 60.000tik gora langile daude, sindikatuen arabera.\nMiquel Iceta Funtzio Publikoko ministro ohiak hilabete hasieran aurkeztu zituen CCOO, UGT eta CSIF sindikatuekin adostutako dekretuaren edukiak. Berritasun gutxi jaso zituzten; oposizioei begira, bat bereziki: esperientziak orain arte baino balio handiagoa izatea (%40 gehienez). Orain, ERCrekin adostutakoa sartzen badute, autonomia erkidegoek aukera izango dute oposizioetan proba ez-kanporatzaileak egiteko; horrek aukera gehiago emango lieke behin-behinekoei azterketa bat gainditu ez arren plaza eskuratzeko edo lan poltsan sartu eta posizio hobea lortzeko.\nEra berean, akordioaren arabera, aztertuko dute egiturazko lanpostu batean hamar urte baino gehiago daramaten behin-behinekoei plaza hori eman ahal izatea oposiziorik igaro beharrik gabe, merezimenduen balorazio baten bidez soilik. Dena den, eta egon badauden arren, horrenbeste denbora daramatenak salbuespena dira.\nBaliteke, ordea, neurri horrek helduleku juridiko zaila izatea. Auzitegi Konstituzionalak galarazi izan ditu gisa horretako salbuespenak, konkurrentzia askearen oinarrizko printzipioaren kontrakoak direlako. Icetaren ordezko Maria Jesus Monterok atzo azaldu zuenez, kasu horretan Enplegatu Publikoaren Oinarrizko Estatutuaren 61.6 artikuluan aurreikusitako salbuespena aplika daiteke; horrek bide ematen du lehiaketa batekin soilik baloratzeko karrerako funtzionarioak hautatzeko merezimenduak.\nAzkenik, dekretuak jasotzen du postua eskuratzen ez duten behin-behinekoentzako kalte-ordainak zein diren ere. Lanpostuan hiru urte baino gehiagoko antzinatasuna dutenei lan egindako urte bakoitzeko 20 eguneko soldata ordainduko zaie, gehienez ere hamabi hilean, eta lan poltsan sartuko dituzte, azterketa gainditu ez arren.


Lur huntan ere Erlisioneak dohatsu egiten gaitu\nHemengo nahigabeak, gure jaidura gaxtoen ondorioak. Erlisioneak gure gaitzak eztitzen. Bai-eta maitarazten eta gutiziarazten! Aita Muard pairatzearen gose.\nOraindanik ere, lur huntan berean, Girixtino legeak gizona dohatsu egiten du, hemen dohatsu izan daiteken bezenbatean.\nMundu huntako nahaskeriak, bizitze huntako nahigabe kasik guziak sortzen dire gizonaren bihotzeko jaidura gaxtoetarik. Heldu dire edo minberatasunetik, edo hanpaduratik, edo bertzeen aho-mihitan ederki ibilia eta aiphatua izaiteko gutiziatik; lurreko ontasuneri sobra estekatzetik; hekien biltzeko artha eta galtzeko beldurkunde sobraniotik; gorphutzeko atsegineri emanegia izaitetik.\nJaidura horiek eta bertzeak atxiki bitez behar diren mugetan, eta geroztik badukezu gizonen artean, oraidanik, egiazko zoriona. Eta horra zer nahi duen Girixtino legeak. Agortzen ditu eta hesten jaidura gaxto horiek gure bihotzetan, erran nahi baita agortzen eta hesten dituela zorigaitz eta nahigabe gehienen ithurhuruak.\nBere Erlisioneari behar bezala behatzen denak ezti eta arhin kausitzen ditu gerthatzen zaizkon gaitzak ere. Nolaz othe? A! zeren guziak, nondik nahi ethor dakizkon, Jainkoaren eskutik hartzen baititu. Badaki jasaiten dituen gaitzak handizki baliatzen zaizkola bere hutsen garbitzeko, bere Purgatorioa lur huntan egiteko, zerukotzat aberastasun handien biltzeko, eta guziz Jesus kurutzefikatuaren iduri egiteko. Bai-eta, aria eder hortaz, bihotzean sortzen eta erakitzen zaio pairatzeko gutizia eta kharra. Eta orduan ez dauke, ez du sosegurik, non ez dituen oinazeak, nahigabeak, kurutze suerte guziak Jesusekin jasaiteko. Hola zitzaion gerthatu Aita Muard aphez khartsuari.\nHuna zer egin zuen. Ordukotz ere sakrifizio handiak bazituen eginak, eta hirur botuekin Misionest bezala bizi zen komentuan. Ez zitzaion ordean aski. Haren kharrak kurutze dorpheagorik nahi zuen.\nBeraz egun batez, Aita Muard heldu zen oinez Benuzetik Pontiñirat. Bi Kilometren bidea zuen egiteko; ezti-eztia zohan, paseietan bezala, bere othoitz ardurako zonbait eginez. Eta horra non kolpez zerutikako argi batek izpiritu guzia hartzen dion! Ikhusten du, han berean izan balitz bezala, komentu bat, eta komentu hartan Ordena bat berria eta hainitz khartsua. Iduri zaio Jainkoak manatzen dioela molda dezan berak Ordena hori: San Benuaten erregelari jarraiki behar dire fraideak: atxikiren dituzte hertsiki pobrezia, ixiltazuna, barura: ibiliko dire predikatzen eta misione emaiten, eta hargatik eskulanetan ariko dire eta bethi mehe janen dute eta ez dute arnorik edanen.\nZerutikako ageraldi hortarik sorthu da Benedikano-predikarien Ordena.\nHantik laster Aita Muardek egin zuen hamabortz egunetako erretreta bat. Erretreta hortan hartu zituen azken xedeak Ordena berriari buruz. Eta are ausarkiago eman zen ordutik penitentziari eta garraztasun borthitzeneri. Bere gauak iragaiten zituen beztiturik eta taula idorraren gainean etzanik; goizetan hirur orenetako jeikia zen eta othoitzari lothua; egun guziez egiten zuen barur eta mehe: surik ez zuen sekulan beretzat phizten; astean hirur aldiz, astelehenetan, astezkenetan eta ortziraletan, lizifrinaz joiten eta xehatzen zuen bere gorphutza; penitentziazko zazpi psalmoak erraiten zituen arrats guziez, belhauniko eta besoak hedaturik.\nBainan gaxtoena egiteko zuen. Nola athera Pontiñiko bere misionest lagunen artetik? Berak bildu eta moldatu zituen; hekien buruzagia eta Aita zen; eta iduriz, etxe guzia erori behar zen, hura galduz geroz. Eta bestalde, arxaphezpikuak ez zezaken utz Diosesatik urruntzerat premia hortako aphez bat.\nJainkoak ordean beso hazkarra du, baztertzen ditu errexki trabarik gaitzenak, eta sekulan ez du obra onik uzten biderditan.\nJainkoa ongi othoitzturik, Aita Muard badoha Arxaphezpikuarengana. Bainan ez dio bere xedea garbiki aithortzen. Bertze norbaitez mintzo balitz bezala, erraiten dio badela Diosesan aphez bat, obra berri bat egin nahi duena; obra horrek probetxu handiak eman lezazkela Diosesari eta Eliza guziari.\nArxaphezpikuak ihardesten dio ez duela ongia beizik nahi eta lagunduko duela gogo onez aphez khartsu hura. Orduan Aita Muardek: Oi Jauna, aphez hura ni naiz!\nJainkoaren nahia egin dadiela, dio Arxaphezpikuak; zoazi eta jarraik zaite Izpiritu-Sainduari.\nHitz hortan, Aita Muard itzultzen da Pontiñiko bere lagunengana, adioak egiten diozkote eta abiatzen da erresumaz kanpo, Italiako aldetarat.\nHori zen hemezortzi ehun eta berrogoi eta zortzian, buruilaren hogoi eta bian.\nAita Muard ez zabilan bakharrik, bazituen bi lagun, bat apheza, aita Benuat, eta bertzea orgile bat, anaia Frantxex.\nArzeko herri ttipira joan ziren lehenik eta huna zertako: bazelakotz han erretor khartsu bat eta nahiz haren argiak galdatu.\nMorde Vianney Arzeko erretor hori egiazko saindu bat zen, zer nahi mirakulu egiten zituena. Frantziako eta Europako bazter guzietarik heldu zitzaizkon jendeak; eta hasirik goizeko bi orenetan, egun guzia berant arte ari zen bethi kufesatzen, predikatzen, eri sendotzen.\nBana bertze, egunean hemezortzi oren iragaiten zituen kofesionalean.\nEz zuen sekulan jaten esne izpi bat beizik, eta bakhar aldi batzuez lursagar egosi zonbait.\nAita Muard heltzen da beraz erretor saindu horrengana. Aiphatzen diozka bere xedeak eta errekeritzen du othoi erran dezakon hea bide onean ala gaxtoan sartzerat abiatu den.\n«Ez lotsa, ihardesten dio Sainduak; obra hoberenetarik bat egitera zoazi; Jainko onak lagunduko zaitu.»\nArzetik jo zuten Lyonera, gero Marseillera, eta han itsasoa hartu zuten. Erromara heldu ziren urriaren hirurean. Nahi zuketen bai Errroman gelditu, bainan bizia khario da hiri handietan, eta sos guti zuten gure pelegrinek. Athera ziren beraz Erromatik eta joan aintzina, Tibolin gaindi, Zubiako mendirat.\nZubiakon ikhusi zuten San Benuaten Komentuko Abadea. Erran zioten zer xedez heldu ziren Frantziatik eta nola atherbe zerbait nahi zuketen, entsegatzeko elgarrekin beren bizimolde berriari.\nAbadeak ongi-ethorri eder bat egin zioten, bere haurrak bezala hartu zituen, bidatu zituen berak San Laurenzen komenturat eta erran zioten: Hau izanen da zuen bizitegia; bakharrik aurkhituren zarete hemen, ez zaituzte nihork nahasiko ez asaldatuko; egon beraz deskantsuan, nahi duzuen denbora guzia, eta orhoit ez zaretela arrotzak Zubiakon, bainan bai San Benuaten haurrak eta gu guzien anaiak.\nHorra beraz Aita Muard bere bi lagunekin, Zubiakon, San Benuatek altxatu komentu batean. Mendigain batean dire; alde orotarik ez dute harrokarik eta oihanik baizen. Egun guziez barur egiten dute; eguerditan zerbait belharkeria, deus onkhailurik gabe egosiak; sekulan oliorik ez burrarik, are gutiago urinik; arratsetan eguerdiko ondarrak, eta maiz ogi hutsa beizik ez.\nDenbora hetan gaxtaginek khasatu zuten Erromatik Pio bederatzigarrena. Napleseko erregeak ohere guziekin bere lurretarat hartu zuen Aita-Saindu desherritua, eta Gaeteko bere jauregia eman zion egontokitzat.\nHoriek hola, Aita Muard jeutsi zen bere mendi kaskotik eta joan Aita-Sainduaren ikhustera Gaeteko bere desherrian. Bere obra berriaz mintzatu zitzaion. Pio bederatzigarrenak onetsi zuen osoki obra hori, eta huna zer erran zion: Bai onesten dut zure obra, ezen oraiko mende galduari eman behar zaizko sendagailu hazkarrak; egizue beraz penitentzia zuk eta zure lagunek, eta irakas munduari ez duela salbatzeko bertze biderik.\nZubiakorat itzuli-eta, Aita Muard are hazkarkiago eman zen othoitzari eta penitentziari; Aita-Sainduaren hitz onek sustatu zuten.\nBainan ethorria zen Frantziarat itzultzeko tenorea. San Benuaten Komentuko Abade onari eskerrak bihurturik, abiatu ziren otsailaren bederatzian, hemezortzi egun eta berrogoi eta bederatzian; eta Marzeillerat helduak ziren zortzi egunen buruko.\nMarzeilletik joan ziren Aigebeleko Komenturat eta han berriz hasi penitentziazko bizirik borthitzena. Ez zaioten aski Zubiakon halako bizitze gaitza eremanik, nahi zuten oraino nobizia egin Trapisten eskupean. Orduan ethorri zitzaioten bertze lagun bat, Aita Bernat, geroztik Abade izan dena.\nArte hortan Aita Muardek erosi zuen larre puska bat, oihan basa baten zolan; bere komentu berria ezarri nahi zuen mundutik ahal bezain urrun. Larre hori zen Pierre-qui-vire. Nobiziako denbora akhabatu-eta, toki basa hortarat jin ziren gure lau penitentak. Eta nola ez baitzuten oraino komentu baten egiteko ahalik, etxola txar bat arrimatu zuten haritz-adarrez eta lur-buztinez. Hirur metre largo, bederatzi metre luze; buru batean kapera, bertzean sukhaldea, erdian laneko eta lo egiteko tokia; horra zer jauregia zuten. Ustailaren bian, hemezortzi ehun eta berrogoi eta hamarrean, joan ziren etxola hortarat.\nGeroztik, emeki-emeki, komentu eder bat altxatu dute toki hortan berean. Bainan aita Muardek ez du ikhusi komentu berria, hil izan zen lau urtheren buruko.


Zergatik, Jamil? - Wikipedia, entziklopedia askea.\nimmigrazioa, paralisia eta erailketa\nZergatik, Jamil? Patxo Telleriak idatzitako antzezlana da. Tartean teatroa konpainiak 2015ean produzitu zuen Mikel Martinez eta Eneko Sagardoi aktoreekin, zuzendariak Telleria bera eta Jokin Oregi zirela.\nAzalpenik gabeko hilketa bat da antzezlanaren trama. Horren azpian pertsonaia bien barruko gatazka dago. Batetik Jamil, magrebiar jatorriko gazte bat (Eneko Sagardoi), ustez elbarritu bat odol hotzez hil duena, ohean zetzan gizagaixo babesgabe bat. Gaztearen “atzerritar”, “etorkin”, “moro” kondizioak herritarren sumindura areagotzen du. Bestetik Xabier, paralisi progresiboak jotako gizona (Mikel Martinez), gaixotasunari orain arte adore eta bizi pozaz aurre egin diona. Ezkondua, emazteak maite izan du, baina ez du jakin (edo ez du jakin nahi izan) senarraren borondatea ulertzen.\nKolpe bat jaso eta memoria galdu berri du Jamil. Poliziak esan dio ohean zetzan elbarritu babesgabe bat tiroz akabatu duela; duela gutxira arte maitekiro zaintzen zuen gizona zen hori. Bere burua zintzoa dela uste arren, krimenik gorrotagarriena burutu du. Bere buruari galdetzen dio: “Zergatik, Jamil?”\nEz da drama gordin bat, suspense ariketa teatral suspergarri bat sortu du Telleriak. Ikuslearen aurreiritziek, gizartearen aurreiritziek hainbat suposizio eragingo dute, baina gizasemea jator aritzeko gauza da..\n« Tartean teatroko komikotasunaren aldeko hautuak nolabaiteko ahanzturan utzi ditu 'Izarretako bitakora', 'Kontrabaxua' eta ia oharkabean igaro zen 'Kaio luma zikina' bezalako obra bikainak (azken hori Carlos Paneraren zuzendaritzapean), baina badirudi 'Zergatik, Jamil?' honekin bide berri bat irekitzen zaiola Mikel Martinezen erregistro dramatikoari eta, berarekin batera, euskaraz sortutako antzerki konbentzionalari. [...] Sagardoi gaztea indar handiz eta beraren merituengatik ari dela sartzen euskarazko antzerkiaren panoraman: urtebeteko epean 'Arkimedesen printzipioa', 'Arren ganbara eta emeen sotoa', 'Amodioaren ziega' eta 'Zergatik, Jamil?' interpretatzen ikusi dugu, eta haietan guztietan jakin izan du kemena eta nortasuna ematen proposamenari. »\n—Agus Perez. Berria\n↑ tartean.com. Zergatik, Jamil? • Tartean Teatroa. (Noiz kontsultatua: 2020-03-20).\n↑ «Zergatik Jamil? — Booktegi» booktegi.eus (Noiz kontsultatua: 2020-03-20).\n↑ Perez, Agus. «Jamilen ustekabeak» Berria (Noiz kontsultatua: 2020-03-20).\nSoinujolearen semea (2012)\nZergatik, Jamil? antzezlana ikusteko Vimeo gunea. Covid-19 garaian ikusteko zabaldu zena\n'Zergatik, Jamil?' antzezlanaren webgunea.\n'Zergatik, Jamil?' antzezlanaren gidoia.\nEneko Sagardoyk antzeztutako liburuak\nOrriaren azken aldaketa: 1 urtarrila 2022, 21:53.


'Viaje al centro de la Tierra', Brendan Fraser | Uztailak 5, ETB2 | EITB telebista\n'Viaje al centro de la Tierra' eta Brendan Fraser, gaur, ETB2n\nIslandiako kobazulo batean harrapatuta geratzen diren hiru pertsonaren abenturak kontatzen ditu filmak. Jules Verneren liburua gida moduan erabilita, lur barreneko mundurako bidea aurkituko dute.\nJules Verne idazle frantziarrak 1864an idatzitako klasiko honen milagarren egokitzapena da, larunbatean, ETB2k eskainiko duen Viaje al centro de la Tierra filma. Eric Brevig zinemagileak zuzendu zuen, 2008an, eta Brendan Fraser, Josh Hutcherson eta Anita Briem ditu protagonista.\nTrevor Anderson zientzialariaren anaia Islandiako kobazulo batean lur barreneko mundu bat ote zegoen ikertzera joan zela desagertu zen. Trevorrek anaiari zer gertatu zitzaion jakin nahi du, eta horretarako iloba hartu eta Islandiara joango dira espedizioan. Hanna islandiar gidaren laguntzarekin, kobazuloan sartuko dira, baina harrapatuta geratuko dira Lurraren erdigunetik oso-oso gertu direnean.\nOrdura arte inoiz ikusi ez dituzten munduak ezagutuko ditu hirukoteak, hala nola, izaki surrealista eta pentsaezinak, gizakiak jaten dituzten landareak, piraina hegalari erraldoiak, txori distiratsuak eta dinosauro beldurgarriak.\nBere inguruan, bat-batean, jarduera bolkanikoa hasiko da, eta hiru abenturazaleek lurrazalerarako irteera aurkitu beharko dute berandu baino lehen.\nGaur, Viaje al centro de la Tierra fantasiazko abentura, 22:15ean, ETB2n.